hotchpotch/miracl-hf-unified huggingface dataset:
เมสสิยาห์
พระเมสสิยาห์ (; ; ; ; ) หมายถึง พระผู้ช่วยให้รอดตามความเชื่อในกลุ่มศาสนาอับราฮัม ได้แก่ศาสนายูดาห์ ศาสนาคริสต์ และศาสนาอิสลาม
ในคัมภีร์ฮีบรูของศาสนายูดาห์ พระเมสสิยาห์ หมายถึง พระมหากษัตริย์หรือมหาปุโรหิต ซึ่งได้รับแต่งตั้งด้วยการเจิมน้ำมันศักดิ์สิทธิ์ พระเมสสิยาห์อาจไม่ใช่ชาวยิวเสมอไป เช่น พระเจ้าไซรัสมหาราช ผู้ปลดปล่อยชาวยิวจากการเป็นเชลยก็ถือว่าเป็นพระเมสสิยาห์ด้วย ต่อมาความหมายของเมสสิยาห์เปลี่ยนไป ใช้หมายถึงกษัตริย์ยิวผู้ปกครองโลกในยุคสุดท้ายไปตลอดชั่วนิรันดร์ ตามความเชื่อและอวสานวิทยาของชาวยิว พระเมสสิยาห์จะเป็นคนในเชื้อสายดาวิดและได้เป็นผู้นำของชาวยิวในอนาคต ตลอดจนทั้งโลกในยุคพระเมสสิยาห์
คำว่า เมสสิยาห์ ตรงกับภาษากรีกว่า "คริสตอส" ซึ่งแปลว่า พระคริสต์ คริสต์ศาสนิกชนจึงใช้คำนี้เป็นสมัญญานามของพระเยซู เพราะเชื่อว่าพระผู้ช่วยให้รอดที่คัมภีร์ฮีบรูหรือคัมภีร์ไบเบิลภาคพันธสัญญาเดิมได้กล่าวถึงนั้น คือ พระเยซูคริสต์
ในตำราหะดีษของศาสนาอิสลามก็ระบุว่าอีซา (เยซู) บุตรนางมัรยัม (มารีย์) ก็คือนบีและมะซีฮ์ (เมสสิยาห์) ที่พระเป็นเจ้าทรงส่งมาช่วยวงศ์วานอิสราเอลตามพันธสัญญา และเชื่อว่าท่านจะกลับมายังโลกอีกครั้งพร้อมกับอิมามมะฮ์ดี และร่วมกันกำจัดมะซีห์ อัด-ดัจญาล (ศัตรูของพระคริสต์)
หนึ่งในคำสอนหลังของพันธสัญญาใหม่คือ พระเยซูคริสต์ (พระเมสสิยาห์) ทรงเป็นผู้ที่ทำให้พันธสัญญาเดิมสำเร็จ ผู้เขียนจดหมายถึงชาวฮีบรูเสนอว่าพระคริสต์ทรงเป็นทายาทของทุกสิ่งที่พระเจ้าได้ตรัสผ่านทางผู้เผยพระวจนะ พระเยซูเองทรงยืนยันว่าพระองค์เสด็จมาเพื่อทำให้บทบัญญัติและหนังสือผู้เผยพระวจนะสำเร็จ หลังจากการฟื้นพระชนม์อันทรงพระเกียรติสิริของพระองค์ ๆ ทรงแสดงให้เห็นจาหนังสือบทบัญญัติของโมเสส หนังสือของผู้เผยพระวจนะ และหนังสือสดุดี (จากพระธรรมหลักสามหมวดในพันธสัญญาเดิมฉบับภาษาฮีบรู) แก่พวกสาวกว่านานมาแล้วพระเจ้าได้ทรงพยากรณ์ทุกสิ่งที่ได้เกิดขึ้นกับพระองค์ไว้แล้ว
FreeOTFE
FreeOTFE เป็นโปรแกรม Open Source สำหรับเข้ารหัส transparent disk แบบ on-the-fly สำหรับ MS Windows 2000/XP/Vista PCs และ Windows Mobile 2003/2005 และ Windows Mobile 6 PDAs
FreeOTFE สามารถสร้าง "virtual disks" มากกว่า 1 ดิสก์ในคอมพิวเตอร์แต่ละตัว ดิสก์นี้จะทำงานอย่างถูกต้องเหมือนกับดิสก์ทั่วไป อะไรก็ตามที่ถูกเขียนลงบนดิสก์นี้จะถูกเขียนอย่างอัตโนมัติและปลอดภัยด้วยการเข้ารหัสก่อนที่จะถูกจัดเก็บบนฮาร์ดไดรฟ์เนื่องจาก architecture ของ FreeOTFE จะหาความยืดหยุ่นที่ดีไปยังผู้ใช้ด้วยทางเลือกในการเข้ารหัส
มีการเข้ารหัสถอดรหัสหลายอย่างที่ถูกเพิ่มเข้ามาใน FreeOTFE เช่น
NIST AES ทั้งหมดจะถูกรวม FreeOTFE และรหัสทั้งหมดจะสามารถนำไปใช้กับ Keylengths หลายๆอันที่แตกต่างกันได้
FreeOTFE เดิมถูกเสนอให้เข้ารหัสโดยใช้ CBC with ESSIV จนกระทั่งจาก v3.00 เริ่มออกมา LRW และความปลอดภัยมากขึ้น (ช้ากว่าเล็กน้อย) XTS mode ที่ซึ่งแทนที่ LRW ใน IEEE P1619 มาตรฐานสำหรับการเข้ารหัสดิสก์
ด้วยทางเลือกในการเข้ารหัส FreeOTFE ทำใหเ FreeOTFE มี hash algorithms ที่แตกต่างมากมาย:
ลุดมิลาแห่งโบฮีเมีย
ลุดมิลา (; ) เป็นนักบุญและมรณสักขีในศาสนาคริสต์ ประสูติราว ค.ศ. 860 ที่เมืองเมลนิคในสาธารณรัฐเช็กปัจจุบัน และสิ้นพระชนม์เมื่อวันที่ 15 กันยายน ค.ศ. 921 ที่ปราสาทเททิน (Tetín) ในสาธารณรัฐเช็กปัจจุบัน นักบุญลุดมิลาเป็นธิดาของเจ้าชายชาวสลาฟและเป็นพระอัยยิกาของนักบุญวาสลัฟที่ 1 ดยุกแห่งโบฮีเมีย หรือที่รู้จักในสมัญญาว่า “Good King Wenceslaus”
ลุดมิลาเสกสมรสกับบอริวอจที่ 1 ดยุกแห่งโบฮีเมีย (Bořivoj I of Bohemia) ดยุกองค์แรกของโบฮีเมียที่นับถือคริสต์ศาสนา ลุดมิลาและบอริวอจหันมานับถือศาสนาคริสต์เมื่อราวปี ค.ศ. 871 นอกจะเปลี่ยนศาสนาเองแล้วก็ยังพยายามเปลี่ยนศาสนาของชาวโบฮีเมียด้วย แต่ถูกชนนอกศาสนาต่อต้านจนต้องลี้ภัยออกนอกประเทศอยู่ระยะหนึ่ง แต่ในที่สุดก็ได้กลับมาอีกแต่ปกครองต่อมาอีกหลายปีจนปลดเกษียณที่เททินไม้ใกลจากเมืองเบรอน (Beroun)
สปิทติเนฟที่ 1 พระโอรสของลุดมิลาและบอริวอจปกครองโบฮิเมียต่อมาได้เพียงสองปีก็สิ้นพระชนม์ วราติสลัฟที่ 1 น้องของสปิทติเนฟปกครองโบฮิเมียต่อมาจนถึงปี ค.ศ. 921 หลังจากนั้นวาสลัฟ พระโอรสของวราติสลัฟผู้มีอายุได้เพียง 8 ปีก็สืบราชสมบัติต่อมา โดยลุดมิลาเป็นผู้สำเร็จราชการแทนพระองค์
ดราโฮมิรา (Drahomíra) พระมารดาของวาสลัฟริษยาที่พระนางมีอิทธิพลต่อพระโอรสของตนจึงสั่งให้ขุนนางสองคนสังหารลุดมิลาที่เททิน กล่าวกันว่าลุดมิลาถูกรัดคอตายด้วยผ้าคลุมหน้า ตอนแรกพระศพของลุดมิลาถูกฝังไว้ที่โบสถ์เซนต์ไมเคิลที่เททิน แต่ราวก่อนปี ค.ศ. 1100 ก็ถูกย้ายมาที่มหาวิหารนักบุญจอร์จ กรุงปราก สาธารณรัฐเช็ก
นักบุญลุดมิลาแห่งโบฮีเมียเป็นที่นับถือและเป็นนักบุญองค์อุปถัมภ์โบฮีเมียและได้รับการประกาศเป็นนักบุญไม่นานหลังจากที่สิ้นพระชนม์
โรแลนโด กีรองโก
โรแลนโด กีรองโก (Rolando Gerongco) นักมวยสากลชาวฟิลิปปินส์ เกิดเมื่อ 8 มีนาคม พ.ศ. 2527 ที่เมืองเซบู ประเทศฟิลิปปินส์ สถิติการชก 42 ครั้ง ชนะ 16 (น็อค 7) แพ้ 25 
กีรองโกขึ้นชกมวยสากลครั้งแรกเมื่อ 7 กรกฎาคม พ.ศ. 2543 ชนะน็อค เรนันโต โนเบิลฟรานซา ยก 2 จากนั้น ขึ้นชกชนะเป็นส่วนใหญ่ เคยชกชนะคะแนน แดเนียล ดิโอลัน และเสมอกับอีริค บาร์เซโลนา กีรองโกได้ชิงแชมป์ ABCO รุ่นแบนตัมเวทที่ว่างเมื่อ 8 กรกฎาคม พ.ศ. 2546 แพ้น็อค แสงหิรัญ ลูกบ้านใหญ่ ยก 3 และได้ขึ้นชิงแชมป์ ABCO รุ่นเฟเธอร์เวทที่ว่างอีกเมื่อ 9 กรกฎาคม พ.ศ. 2547 แพ้คะแนน ชลธาร อ.อุกฤษณ์ ไม่ได้แชมป์ หลังจากนั้น กีรองโกขึ้นชกที่ฟิลิปปินส์อีกแค่ครั้งเดียวก็เดินทางไปชกมวยที่ออสเตรเลียระหว่าง พ.ศ. 2547 – 2550 ซึ่งกีรองโกชกแพ้รวด มีชนะครั้งเดียวใน พ.ศ. 2549 ชนะน็อค แมทธิว พอลเลย์ ยก 5 และได้ชิงแชมป์สหพันธ์มวยโลก เอเชียรุ่นซูเปอร์เฟเธอร์เวทเมื่อ 4 กุมภาพันธ์ พ.ศ. 2548 แพ้น็อค ดาเนียล ฮอสกินส์ ยก 10 หลังจากที่ชกแพ้น็อค ลานซ์ คอสเทโล ยก 1 เมื่อ 27 มิถุนายน พ.ศ. 2550 กีรองโกก็แขวนนวมไป
จอห์นนี่ เลียร์
จอห์นนี่ เลียร์ () หรือ จอห์นนี โอลันเดรีย เลียร์ นักมวยสากลชาวฟิลิปปินส์ เกิดเมื่อ 4 มีนาคม พ.ศ. 2523 สถิติการชก 34 ครั้ง ชนะ 17 (น็อค 7) เสมอ 2 แพ้ 15 
เลียร์ขึ้นชกมวยสากลครั้งแรกเมื่อ 30 กันยายน พ.ศ. 2543 ชนะน็อค จุน อัลโกโซ ยก 3 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ PABA รุ่นแบนตัมเวทเมื่อ 24 พฤษภาคม พ.ศ. 2545 แพ้น็อค พูนสวัสดิ์ กระทิงแดงยิม ยก 2 ไม่ได้แชมป์ ต่อมาได้ครองแชมป์ฟิลิปปินส์รุ่นแบนตัมเวท เมื่อ 28 กันยายน พ.ศ. 2545 ชนะคะแนน เรย์ ลีกัส จากนั้น ขึ้นชิงแชมป์เงารุ่น แบนตัมเวท WBC ที่ว่าง แพ้คะแนนโดยเทคนิค โรเจอร์ กาลิเซีย เมื่อ 15 มีนาคม พ.ศ. 2546 จากนั้นก็เสียแชมป์ฟิลิปปินส์ แพ้น็อค อัลวิน เฟลิซิดา ยก 8 เมื่อ 8 สิงหาคม พ.ศ. 2546 ต่อมา ขึ้นชิงแชมป์ฟิลิปปินส์รุ่นแบนตัมเวทอีกแต่ไม่สำเร็จ ทำได้เพียงเสมอกับ โจเอล บัวยา เมื่อ 23 มีนาคม พ.ศ. 2547 แล้วมาชกในไทย แพ้น็อค นภาพล เกียรติศักดิ์โชคชัย ยก 3 เลียร์ยังชกชนะต่อเนื่องอีกหลายครั้ง จนได้ชิงแชมป์ฟิลิปปินส์รุ่นแบนตัมเวทอีกครั้งเมื่อ 15 กรกฎาคม พ.ศ. 2549 แพ้คะแนน ไมเคิล โดมิงโก ไม่ได้แชมป์ แล้วมาชิงแชมป์ WBO เอเชียรุ่นแบนตัมเวทที่ว่างเมื่อ 16 สิงหาคม พ.ศ. 2549 แพ้น็อค รัตนชัย ส.วรพิน ยก 4 และมาชกแพ้คะแนน ฟ้าใส ศักดิ์กรีรินทร์ เลียร์ขึ้นชกมวยครั้งสุดท้ายเมื่อ 16 กันยายน พ.ศ. 2550 เสมอกับ เดียน เบอร์มูเดซ จากนั้นก็แขวนนวมไป
โนเอล ซุงกาอิด
โนเอล ซุงกาอิด () นักมวยสากลชาวฟิลิปปินส์ สถิติการชก 47 ครั้ง ชนะ 20 (น็อค 17) เสมอ 5 แพ้ 22
นาร์ธาน บาร์เซโลน่า
นาร์ธาน บาร์เซโลนา () นักมวยสากลชาวฟิลิปปินส์ เกิดเมื่อ 12 มิถุนายน พ.ศ. 2509 ที่เมืองวาเลนเซีย ประเทศฟิลิปปินส์ สถิติการชก 73 ครั้ง ชนะ 25 (น็อค 10) เสมอ 2 แพ้ 46
ฟิลิป พาร์คอน
ฟิลิป พาร์คอน (Philip Parcon) นักมวยสากลชาวฟิลิปปินส์ เกิดเมื่อ 3 มกราคม พ.ศ. 2526 สถิติการชก 30 ครั้ง ชนะ 14 (น็อค 4) เสมอ 2 แพ้ 14 
พาร์คอนขึ้นชกมวยสากลอาชีพครั้งแรกเมื่อ 15 ธันวาคม พ.ศ. 2544 ชนะคะแนน รัมรัม นาตูญา ที่ ฟิลิปปินส์ จากนั้นขึ้นชกชนะเป็นส่วนใหญ่ในฟิลิปปินส์ จน พ.ศ. 2546 ได้เข้าแข่งขันในรายการ 2003 PPBL ฟลายเวททัวร์นาเมนต์ โดยชกชนะคะแนน ลาร์รี่ เมเด และชนะน็อค เกราลด์ อูบาตาย ยก 4 ก่อนจะตกรอบ แพ้คะแนน ยูยีน กอนซาเลซ ต่อมา ใน พ.ศ. 2547 พาร์คอนเดินทางมาชิงแชมป์ ABCO รุ่นมินิมัมเวทในไทยเมื่อ 11 กันยายน ปรากฏว่าแพ้คะแนนโอเล่ห์ดง ศักดิ์เสมอชัย ไม่ได้แชมป์ จากนั้น ขึ้นชิงแชมป์ฟิลิปปินส์รุ่นมินิมัมเวทเมื่อ 22 พฤษภาคม พ.ศ. 2547 ก็เป็นฝ่ายแพ้น็อค ร็อคกี้ ฟูเอนเตส ยก 3 ไม่ได้แชมป์ พาร์คอนมาชกในไทย แพ้คะแนน ชนะ ป.เปาอินทร์ แล้วกลับไปชิงแชมป์ฟิลิปปินส์รุ่นไลท์ฟลายเวทที่ว่างปรากฏว่า ชนะน็อค อัลดอง ปาฮาโร ยกแรก ได้แชมป์มาครอง แต่แล้วก็สละตำแหน่งไป ใน พ.ศ. 2548 พาร์คอน มาชกในไทย แพ้คะแนน วันดี สิงห์วังชา เสมอโดยเทคนิคกับปิ๊กมี่ เมืองชัยภูมิ ในปีนี้ พาร์คอนขึ้นชิงแชมป์ฟิลิปปินส์รุ่นมินิมัมเวทที่ว่างเมื่อ 22 พฤษภาคม พ.ศ. 2548 ชนะคะแนน เดนนิส จูนตีญาโน แต่พอป้องกันแชมป์ครั้งแรก ก็แพ้น็อค ฟลอเรนเต คอนเดส ยก 6 เสียแชมป์ไปเมื่อ 10 ธันวาคม ปีเดียวกัน จากนั้น พาร์คอนมาชิงแชมป์ ABCO ในไทยเมื่อ 18 มีนาคม พงศ. 2549 แพ้คะแนน ลูกรัก ศ.กัตติกา ไม่ได้แชมป์ ขึ้นชิงแชมป์ฟิลิปปินส์รุ่นไลท์ฟลายเวทที่ว่างเมื่อ 25 กรกฎาคม ก็แพ้คะแนน เวียนเดล ฮานิโอลาไปอีก
พาร์คอนได้ครองแชมป์ฟิลิปปปินส์อีกครั้งเมื่อ 16 พฤศจิกายน พ.ศ. 2549 เมื่อชิงแชมป์ที่ว่างรุ่นฟลายเวท ชนะคะแนนโดยเทคนิค ลิโต ซิสนอริโต แต่พอป้องกันแชมป์ครั้งแรกใน พ.ศ. 2550 ก็เป็นฝ่ายแพ้คะแนน ริชชี เมปรานุม เมื่อแก้มืออีกครั้ง พาร์คอนก็แพ้คะแนนอีก ชิงแชมป์คืนไม่สำเร็จ พาร์คอนยังชกมวยต่อเนื่องมาจนถึง พ.ศ. 2556 โดยที่ไม่ได้ชิงแชมป์ใดๆอีก และเคยมาชกแพ้คะแนน วันดี สิงห์วังชาเมื่อ พ.ศ. 2550 พาร์คอนขึ้นชกครั้งล่าสุดเมื่อ 6 มกราคม พ.ศ. 2556 ชนะคะแนน โจแอส อาเปอริซิโอ ที่ฟิลิปปินส์ แล้วยังไม่ได้ขึ้นชกอีก
เคน นากาชิมา
เคน นากาจิม่า (; ) นักมวยสากลชาวญี่ปุ่น เกิดเมื่อ 12 กุมภาพันธ์ พ.ศ. 2521 ที่ ฮอกไกโด ประเทศญี่ปุ่น สถิติการชก 21 ครั้ง ชนะ 16 (น็อค 10) แพ้ 5
คาร์โล บีซาเรส
คาร์โล บีซาเรส () นักมวยสากลชาวฟิลิปปินส์ เกิดเมื่อ 5 พฤศจิกายน พ.ศ. 2522 สถิติการชก 32 ครั้ง ชนะ 17 (น็อค 8) เสมอ 1 แพ้ 14
พีซาเรสเริ่มชกมวยสากลอาชีพครั้งแรกเมื่อ 18 พฤศจิกายน พ.ศ. 2544 แพ้คะแนน แมกซ์ ดูมาดันกอน จากนั้นขึ้นชกชนะรวดตลอด จน พ.ศ. 2546 เดินทางมาชกนอกรอบในไทย แพ้คะแนน นำชัย รัตนชัยยิม จากนั้น มาชิงแชมป์โลกเยาวชนรุ่นมินิมัมเวท WBC และแชมป์ WBC เอเชียรุ่นมินิมัมเวท เมื่อ 25 กรกฎาคม พ.ศ. 2546 แต่เป็นฝ่ายแพ้คะแนนโอเล่ห์ดง ศิษย์เสมอชัย จากนั้นมาชกแพ้คะแนน วิษณุ ก่อเกียรติยิม สองครั้งใน พ.ศ. 2546 – 2547 แพ้คะแนนโดยเทคนิค ไก่ชน ส.วรพินและเคยขึ้นชกกับดอนนี่ เนียเตส ซึ่งปรากฏว่าเสมอกัน
จากนั้น พีซาเรสขึ้นชิงแชมป์ฟิลิปปินส์รุ่นมินิมัมเวทเมื่อ 28 มีนาคม พ.ศ. 2548 ปรากฏว่าแพ้คะแนน เอลเมอร์ เกยอนไม่ได้แชมป์ และมาชิงแชมป์ PABA รุ่นมินิมัมเวทเมื่อ 13 ตุลาคม พ.ศ. 2548 ก็เป็นฝ่ายแพ้คะแนน พรสวรรค์ ป.ประมุขไปอีก หลังจากนั้น การชกของพีซาเรสเริ่มแย่ลง ชกแพ้เป็นส่วนใหญ่ พีซาเรสขึ้นชกครั้งสุดท้ายเมื่อ 31 กรกฎาคม พ.ศ. 2550 แพ้น็อค นกน้อย ส. ธนิกุล ยก 2 จากนั้นก็แขวนนวมไป
ShyFile
SHYFILE เป็นโปรแกรมการเข้ารหัสประเภทแชร์แวร์ ซึ่งสามารถทำการโหลดมาลองใช้ได้บางส่วน ถ้าหากต้องการใช้ความสามารถของโปรแกรมอย่างครบถ้วน ต้องทำการสั่งซื้อโปรแกรมมาลงอีกทีหนึง
โปรแกรม ShyFile ถูกพัฒนาโดย Dr. Bootz GmbH ที่ประเทศเยอรมนี มีความสามารถที่จะเข้ารหัสข้อมูล ถอดรหัสข้อมูล ลบข้อมูลอย่างถาวร และสร้าง random number ซึ่งการเข้ารหัส ถอดรหัส ทำโดยการใช้ Symmetric Key วิธีการนำ key มาใช้เป็นความลับ ทั้งการค้า และการรักษาความปลอดภัยต่อข้อมูล
ในการทำงานของ ShyFile ผู้ใช้จะต้องกำหนด key ในการเข้ารหัส ซึ่งอาจจะเป็น key ที่พิมพ์เอง หรือ key ที่ให้ทางโปรแกรมทำการ Generate ให้ หรืออาจจะใช้ File อื่นๆ ในการสร้าง key โดยทำการ browse File นั้นๆ ซึ่งจะใช้ในการเข้ารหัสและถอดรหัส ซึ่ง การเข้ารหัส จะมีขั้นตอนการทำงานดั่งนี้โดยการสับเปลี่ยนจะทำโดยนำ key ทำการกำหนดการ random
สำหรับ ShyFile นั้น จะใช้ key ที่มีความยาวจาก 32 ตัวอักษรจนถึง 1024 ตัวอักษร ซึ่งอาจจะเป็นข้อความที่ user กำหนดขึ้นเอง หรือ เป็นข้อความ random ที่ทางโปรแกรมทำการ generate ขึ้นมาให้ หรืออาจจะเป็น file อะไรก็ได้ โดย shyfile จะนำข้อมูลใน file นั้นมาเป็น seed ของการทำ encryption ข้อความที่ถูกทำการเข้ารหัสโดย shyfile จะมี key ถอดรหัสเพียงแค่ key เดียว คือ key ที่ใช้เข้ารหัส ทำให้ข้อมูลที่ถูก encrypt ปลอยภัยมากยิ่งขึ้น นอกจากนั้นทาง ShyFile ยังไม่มี master key ที่สามารถถอดรหัสได้ทุกข้อความ หรือ ระบบกู้ key ใดๆ ทั้งสิ้น เพราะฉะนั้น ถ้า key ที่ถูกใช้เข้ารหัสศูนย์หาย ก็จะไม่สามารถทำการถอดรหัสข้อมูลได้อีกต่อไป
ShyFile สามารถทำงานได้สามอย่างหลักๆ ดังนี้
ฮิลดอล์ฟ
YMT-05 ฮิลดอล์ฟ (ญี่ปุ่น:"ヒルドルブ" ;อังกฤษ:Hildolfr) เป็นหุ่นยนต์ของอาณาจักรซีอ้อนซึ่งมีบทบาทสำคัญในภาพยนตร์คอมพิวเตอร์กราฟิกส์ โมบิลสูทกันดั้มเอ็มเอสอิกลู : บันทึกลับสงครามหนึ่งปี โดยเป็นหุ่นตัวเอกในตอนที่สอง "遠吠えは落日に染まった" และได้รับการออกแบบโดยฮาจิเมะ คาโทกิ
ฮิลดอล์ฟเป็นหุ่นยนต์ที่เรียกว่า "โมบิลแทงก์" ซึ่งเป็นอาวุธรูปแบบรถถังซึ่งพัฒนาด้วยเทคโนโลยีแบบเดียวกับโมบิลสูทและโมบิลอาเมอร์ที่ออกแบบมาเพื่อใช้ต่อสู้บนโลกโดยเฉพาะ เดิมทีนั้นโครงการฮิลดอล์ฟถูกซีอ้อนระงับไปในปี UC 0077 แต่ในช่วงสงครามหนึ่งปี เนื่องจากสถานการณ์ของการสู้รบบนโลกนั้นคืบหน้าน้อยมาก ฮิลดอล์ฟจึงถูกนำมาทดสอบอีกครั้งเพื่อผลทางจิตวิทยาให้แนวหน้าที่รบบนโลกมีกำลังใจมากขึ้น
ฮิลดอล์ฟนับเป็นรถถังที่มีความคล่องตัวสูงมากทั้งที่มีความยาวกว่า35เมตร ปืนใหญ่30ซม.ที่เป็นอาวุธหลักนั้นสามารถเลือกบรรจุกระสุนได้หลายแบบ ทั้งหัวระเบิดแบบต่างๆ, กระสุนลูกปรายต่อต้านอากาศยานและกระสุนเจาะเกราะแบบสลัดฝาครอบ ฮิลดอล์ฟติดตั้งเซนเซอร์แบบโมโนอายไว้เหมือนโมบิลสูทและมีเครื่องปล่อยควันสำหรับอำพรางตัว ลักษณะเด่นอีกประการของฮิลดอล์ฟก็คือสามารถยกส่วนป้อมปืนขึ้นได้ โดยจะมีลำตัวคล้ายกับโมบิลสูทและมีแขนซึ่งสามารถใช้อาวุธมือถืออย่างปืนกล105มม.ได้ ส่วนการต่อสู้ในระยะประชิดตัวจะมีมือตักขนาดใหญ่สำหรับใช้ฟาดศัตรู แม้ว่าพลังในการต่อสู้ในสภาพนี้จะสูงขึ้น แต่ห้องควบคุมที่ยกสูงขึ้นมานี้อาจถูกโจมตีได้
นักบินทดสอบของฮิลดอล์ฟก็คือร้อยตรี เดเมเซล ซอนเนน อดีตทหารปืนใหญ่ของซีอ้อน แต่เมื่อลงไปบนโลกเพื่อทดสอบนั้น ฐานสเบียงที่67ในทะเลทรายอริโซนาซึ่งเป็นจุดทดสอบฮิลดอล์ฟก็ถูกทำลายโดยหน่วยรบของเฟเดริโก ซวาเรียโน ซึ่งสามารถยึดซาคุทูว์มาได้ถึงหกเครื่อง ในที่สุด แม้ซอนเนนจะสามารถทำลายซาคุทูว์ทั้งหกเครื่องได้ แต่ตัวเองก็เสียชีวิตพร้อมกับฮิลดอล์ฟที่พังไปด้วย
พระราชวรวงศ์เธอ พระองค์เจ้าวรวุฒิอาภรณ์
นายเรือโท พระราชวรวงศ์เธอ พระองค์เจ้าวรวุฒิอาภรณ์ราชกุมาร (23 เมษายน พ.ศ. 2416 — 26 ธันวาคม พ.ศ. 2485) เป็นพระโอรสอันดับที่ 15 ในกรมพระราชวังบวรวิไชยชาญ ทรงเป็นต้นราชสกุล "วรวุฒิ ณ อยุธยา"
พระราชวรวงศ์เธอ พระองค์เจ้าวรวุฒิอาภรณ์ราชกุมาร ประสูติเมื่อวันพุธที่ 23 เมษายน พ.ศ. 2416 แต่จอมมารดาป้อม (ธิดาพระยาพระราม (แสง) และท่านปุก) ทรงศึกษาที่โรงเรียนพระตำหนักสวนกุหลาบ
วันศุกร์ที่ 9 กรกฎาคม พ.ศ. 2429 ได้ผนวชเป็นสามเณร ณ พระอุโบสถวัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ พระราชพงษ์ปฏิพัทธ (หม่อมราชวงศ์ล้น ญาณวโร) เป็นพระศีลาจารย์
ต่อมาเข้ารับราชการในรัชกาลพระบาทสมเด็จพระจุลจอมเกล้าเจ้าอยู่หัวที่กรมศึกษาธิการ ต่อมาย้ายไปเป็นรองผู้พิพากษาศาลโปริสภา (ตลาดน้อย) และกราบถวายบังคมลาออกจากราชการ เมื่อ พ.ศ. 2446
ต่อมาปี พ.ศ. 2446 พระบาทสมเด็จพระมงกุฎเกล้าเจ้าอยู่หัว โปรดเกล้าฯ พระราชทานยศเป็นนายเรือโท ให้รับราชการในกองประวัติศาสตร์ กระทรวงทหารเรือ จนกระทั่งเกษียณอายุในปี พ.ศ. 2471
พระราชวรวงศ์เธอ พระองค์เจ้าวรวุฒิอาภรณ์ ประชวรด้วยโรคอัมพาต ตั้งแต่วันที่ 10 พฤศจิกายน พ.ศ. 2485 พระอาการกำเริบมากขึ้นจนสิ้นพระชนม์เมื่อวันที่ 26 ธันวาคม พ.ศ. 2485 พระชันษา ที่วังตรอกโรงไหม (ปัจจุบันคือ โรงเรียนข่าวทหารบก)
ไสล ไกรเลิศ
ไสล ไกรเลิศ (12 กรกฎาคม พ.ศ. 2457 - 19 มีนาคม พ.ศ. 2529) เป็นนักไวโอลิน และนักแต่งเพลง
ครูไสล ไกรเลิศ เป็นชาวมหาชัย บ้านเดียวกับชาลี อินทรวิจิตร เป็นบุตรของนายบุญฤทธิ์ และนางทองย้อย ไกรเลิศ เริ่มเรียนหนังสือที่โรงเรียนกล่อมพิทยาคาร และโรงเรียนวัดพระเชตุพน เริ่มเรียนดนตรีกับพระเจนดุริยางค์ ที่โรงเรียนพรานหลวง กรมมหรสพ และได้บรรจุเป็นนักไวโอลินประจำวงเครื่องสายฝรั่งหลวง ร่วมวงเดียวกับเอื้อ สุนทรสนาน
ไสล ไกรเลิศ ลาออกจากวงเครื่องสายฝรั่งหลวงในปี พ.ศ. 2475 ไปเล่นดนตรีในไนท์คลับกับนารถ ถาวรบุตร และไปเล่นดนตรีสลับฉากละคร ที่โรงละครปราโมทัย โรงละครเวิ้งนครเกษม และโรงละครวิมานนฤมิตร จนกระทั่งในปี พ.ศ. 2483 ได้กลับมาร่วมงานกับพระเจนดุริยางค์ ในวงดุริยางค์กองทัพอากาศ ตำแหน่งนักไวโอลิน และมีโอกาสได้ร่วมงานในภาพยนตร์ไทยเรื่อง "บ้านไร่นาเรา" ของกองทัพอากาศไทย
ช่วงระหว่างสงครามโลกครั้งที่สอง ครูไสลได้ไปร่วมวงดนตรีของสำนักงานทรัพย์สินส่วนพระมหากษัตริย์ ร่วมกับครูนารถ ถาวรบุตร ต่อมาหลังสงคราม ได้ร่วมงานกับสุทิน เทศารักษ์ ช่วยกันแต่งเพลง และปลุกปั้น ชรินทร์ นันทนาคร และสุเทพ วงศ์กำแหง จนมีชื่อเสียง เพลงที่มีชื่อเสียงคือเพลง "ดวงใจในฝัน" ขับร้องโดย ชรินทร์ นันทนาคร บันทึกเสียงครั้งแรกเมื่อ พ.ศ. 2494
ผลงานเพลงของครูไสล ไกรเลิศ ที่มีชื่อเสียงที่สุด คือเพลง "บุเรงนองรำลึก" (หรือ "ผู้ชนะสิบทิศ") และเพลงในชุดเดียวกัน เช่นเพลง "บุเรงนองลั่นกลองรบ" "กล่อมอิระวดี" "กุสุมายอดรัก" "จอมใจจะเด็ด" "ยอดพธูเมืองแปร" โดยได้รับอนุญาตจาก ยาขอบ
ผลงานเพลงอื่นๆ ที่มีชื่อเสียง ได้แก่เพลง "ดวงใจในฝัน" "เสียงสะอื้นจากสายลม" "สายลมเหนือ" "ม่านไทรย้อย" "กากีเหมือนดอกไม้" "อิเหนารำพัน" "หัวหินสิ้นมนต์รัก" "ม่านประเพณี"
ครูไสล ไกรเลิศ ได้รับรางวัลแผ่นเสียงทองคำพระราชทาน ในปี พ.ศ. 2527 จากเพลง "ม่านประเพณี" ขับร้องโดย สถาพร มุกดาประกร บันทึกเสียงครั้งแรกเมื่อ พ.ศ. 2493
ครูไสล ไกรเลิศ ถึงแก่กรรมเมื่อวันที่ 19 มีนาคม พ.ศ. 2529 สิริอายุ 71 ปี 8 เดือน
แคเทอริน พาร์
แคเทอริน พาร์ (ค.ศ. 1512 - 5 กันยายน ค.ศ. 1548) เป็นพระมเหสีองค์สุดท้ายของสมเด็จพระเจ้าเฮนรีที่ 8 และได้เป็นสมเด็จพระราชินีแห่งอังกฤษตั้งแต่ ค.ศ. 1543 ถึง 1547 หลังจากสมเด็จพระเจ้าเฮนรีที่ 8 สิ้นพระชนม์ก็กลายเป็นสตรีสูงศักดิ์ พระนางเป็นราชินีอังกฤษที่สมรสมากที่สุด
วันเลิฟ
"วันเลิฟ" คืออัลบั้มของทาทา ยัง ออกจำหน่ายในช่วงวันที่ 5 - 6 มีนาคม พ.ศ. 2551 เป็นอัลบั้มภาษาไทยชุดที่ 10 และเป็นอัลบั้มที่ 15 เมื่อนับรวมอัลบั้มภาษาอังกฤษด้วย พร้อมกันนี้ยังได้ออกวีซีดี "วันเลิฟ" เป็นอัลบั้มคาราโอเกะคู่กันอีกด้วย ซึ่งออกจำหน่ายเมื่อวันที่4 เมษายน พ.ศ. 2551
หลังจากห่างหายการทำอัลบั้มภาษาไทยไปกว่า 4 ปี ทาทา ยัง ได้กลับมาร่วมงานกับนักประพันธ์เพลง และผู้อำนวยการสร้างชื่อดัง ในอัลบั้มนี้ทาทา ได้เปลี่ยนภาพลักษณ์ความเป็นสาวเซ็กซี่ของเธอ ออกมาในรูปแบบความเป็นกันเอง สบายๆ อัลบั้มนี้เริ้มบันทึกเสียงตั้งแต่ช่วงเดือนสิงหาคม พ.ศ. 2550
"วันเลิฟ" เป็นผลงานการประพันธ์ของ เล็ก ปุ้ยสงคราม, มานพ สุขพาสน์เจริญ และ Bobby Sukishiwara อำนวยการสร้างโดย Bobby Sukishiwara และ Rock-A-Holix Production ซึ่งออกจำหน่ายเป็นซิงเกิลแรกของอัลบั้มนี้ นอกจากนี้ เล็ก ปุ้ยสงครามยังประพันธ์เพลงอีก 3 เพลงในอัลบั้มนี้ และมานพ สุขพาสน์เจริญยังประพันธ์เพลง "บ้านเดียวกัน" ในอัลบั้มนี้อีกด้วย "วันเลิฟ" ได้รับความนิยมขึ้นชาร์ตอันดับ 7 ในชาร์ตซี๊ด และอันดับ 10 ชาร์ตฮอตเวฟ
"ต้นเหตุแห่งความเศร้า" เพลงบัลลาร์ดฟังสบายๆ เป็นผลงานการประพันธ์ของ เล็ก ปุ้ยสงคราม (ผู้ประพันธ์เพลง "วันเลิฟ) และจรส ฟูพร้อมวงศ์ อำนวยการสร้างโดย Bobby Sukishiwara และ Rock-A-Holix Production เผยแพร่เป็นซิงเกิลที่ 2 ต่อจากเพลง "วันเลิฟ" เริ่มเผยแพร่ในวันเดียวกันกับที่วันจำหน่ายอัลบั้ม
"ไอล์บียัวร์เฟิร์ส, ยัวร์ลาสแอนด์ยัวร์เอฟรีธิง" เพลงป๊อปจังหวะสนุกสนาน ผลงานการประพันธ์ของ ชาญชัย แซ่ก้วย และ S-TER อำนวยการสร้างโดย Bobby Sukishiwara และ Rock-A-Holix Production เป็นซิงเกิลที่ 3 ของอัลบั้มนี้
"อำ" เป็นซิงเกิลที่ 4 ของอัลบั้มนี้ อันเป็นผลงานการประพันธ์ของ เล็ก ปุ้ยสงคราม, Bobby Sukishiwara เป็นอีกหนึ่งเพลงป๊อปจังหวะสนุกสนาน มีชื่อในภาษาอังกฤษว่า "Kidding"
โครงการทาทา ยัง วันเลิฟ เป็นหนึ่งในโครงการสนับสนุนยอดขายของอัลบั้มนี้ โดยมีการจัดโครงการนี้ออกเป็นโครงการย่อยๆ ซึ่งมีกิจกรรมดังต่อไปนี้
สฟาลบาร์
สฟาลบาร์ (; ) เป็นหมู่เกาะในมหาสมุทรอาร์กติก ตั้งอยู่ทางเหนือของยุโรปภาคพื้นทวีป ระหว่างนอร์เวย์และขั้วโลกเหนือ ตั้งแต่ละติจูด 74 ถึง 81 องศาเหนือ สฟาลบาร์เป็นส่วนหนึ่งของประเทศนอร์เวย์ โดยเป็นส่วนที่อยู่เหนือที่สุดของประเทศ มีประชากรอาศัยอยู่บนสามเกาะคือ สปิตส์เบอร์เกน บีเยอร์เนอยา และโฮเปน
แรกเริ่ม สฟาลบาร์ได้ถูกใช้เป็นฐานล่าวาฬในช่วงคริสต์ศตวรรษที่ 17 และ 18 หลังจากนั้นหมู่เกาะดังกล่าวได้ถูกปล่อยร้าง การทำเหมืองถ่านหินเริ่มต้นขึ้นเมื่อต้นคริสต์ศตวรรษที่ 20 และชุมชนถาวรหลายแห่งได้รับการจัดตั้งขึ้น สนธิสัญญาสฟาลบาร์ ใน ค.ศ. 1920 เป็นการรับรองอธิปไตยของนอร์เวย์เหนือหมู่เกาะดังกล่าว และพระราชบัญญัติสฟาลบาร์ ใน ค.ศ. 1925 กำหนดให้สฟาลบาร์เป็นส่วนหนึ่งของนอร์เวย์ นอกจากนี้ สฟาลบาร์ยังได้รับจัดตั้งเป็นเขตเศรษฐกิจเสรีและเขตปลอดทหาร การวิจัยและการท่องเที่ยวได้กลายมาเป็นอุตสาหกรรมรองที่สำคัญ
อาร์ชดยุกคาร์ล ลุดวิจ แห่งออสเตรีย
อาร์ชดยุกคาร์ล ลุดวิจ แห่งออสเตรีย (อังกฤษ: Archduke Karl Ludwig of Austria, de.: Erzherzog Karl Ludwig von Österreich) (พระนามเต็ม: คาร์ล ลุดวิจ โจเซฟ มาเรีย, Karl Ludwig Joseph Maria von Habsburg-Lorraine) ทรงเป็นอาร์ชดยุกแห่งออสเตรีย และเจ้าฟ้าชายแห่งฮังการี และเป็นพระราชอนุชาในสมเด็จพระจักรพรรดิฟรานซ์ โจเซฟที่ 1 แห่งออสเตรียอีกด้วย
อาร์ชดยุกคาร์ล ลุดวิจ ประสูติเมื่อวันที่ 30 กรกฎาคม พ.ศ. 2376 ณ กรุงเวียนนา ประเทศออสเตรีย เป็นพระโอรส และพระราชบุตรองค์ที่ 3 ในอาร์ชดยุกฟรานซ์ คาร์ลแห่งออสเตรีย (พระราชโอรสในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์) และเจ้าหญิงโซฟีแห่งบาวาเรีย เมื่อทรงพระเยาว์ อาร์ชดยุกฟรานซ์ โจเซฟ พระเชษฐาของพระองค์ได้ทรงขึ้นครองราชย์เป็นสมเด็จพระจักรพรรดิแห่งออสเตรีย ทำให้พระองค์ทรงเป็นรัชทายาทอันดับที่ 1 แห่งจักรวรรดิออสเตรีย (อาร์ชดยุกเฟอร์ดินานด์ แม็กซีมีเลียน พระเชษฐาไม่ได้ทรงอยู่ในลำดับการสืบสันตติวงศ์ เพราะว่าทรงไปเป็นสมเด็จพระจักรพรรดิแห่งเม็กซิโก) แต่เมื่ออาร์ชดยุกรูดอล์ฟ พระราชโอรสในสมเด็จพระจักรพรรดิฟรานซ์ โจเซฟได้ประสูติ พระองค์ก็ทรงถูกเลื่อนไปอยู่ในลำดับ 2 ในลำดับการสืบสันตติวงศ์
แต่เมื่ออาร์ชดยุกรูดอล์ฟ ได้ทรงสิ้นพระชนม์กะทันหันด้วยพระแสงปืน ทำให้พระองค์ได้ทรงถูกเลื่อนมาอยู่ในลำดับที่ 1 อีกครั้ง แต่พระองค์ได้ทรงปฏิเสธที่จะรับตำแหน่งองค์รัชทายาทแห่งจักรวรรดิออสเตรีย-ฮังการี โดยพระองค์ได้ทรงโอนมอบตำแหน่งองค์รัชทายาทให้กับพระโอรสองค์โตของพระองค์ อาร์ชดยุกฟรานซ์ เฟอร์ดินานด์ ดังนั้น อาร์ชดยุกฟรานซ์ เฟอร์ดินานด์ก็ทรงดำรงตำแหน่งองค์รัชทายาทตั้งแต่วันนั้นเป็นต้นมา
พระองค์ทรงอภิเษกสมรสครั้งแรกกับดัชเชสมาเกอเรต้าแห่งแซ็กโซนี พระราชธิดาในสมเด็จพระราชาธิบดีโจฮันน์ที่ 1 แห่งแซ็กโซนี และเจ้าหญิงอมาลี่ ออกัสเต้แห่งบาวาเรีย เมื่อวันที่ 4 พฤศจิกายน พ.ศ. 2439 ทั้งสองพระองค์ทรงไม่มีพระโอรสหรือพระธิดาเลย เพราะดัชเชสมาเกอริต้าทรงสิ้นพระชนม์กะทันหันเมื่อวันที่ 15 กันยายน พ.ศ. 2441
ต่อมาทรงอภิเษกสมรสครั้งที่ 2 กับเจ้าหญิงมาเรีย แอนนันซิเอต้าแห่งทู ซิชิลีส์ พระราชธิดาในสมเด็จพระราชาธิบดีเฟอร์ดินานด์ที่ 2 แห่งทู ซิชิลีส์ และอาร์ชดัชเชสมาเรีย เทเรซ่าแห่งออสเตรีย เมื่อวันที่ 21 ตุลาคม พ.ศ. 2405 มีพระโอรส 3 พระองค์ และพระธิดา 1 พระองค์ ดังนี้...
ต่อมา เจ้าหญิงมาเรีย แอนนันซิเอต้าทรงสิ้นพระชนม์กะทันหันเมื่อวันที่ 4 พฤษภาคม พ.ศ. 2414พระองค์จึงทรงอภิเษกสมรสเป็นครั้งที่ 3 กับเจ้าหญิงมาเรีย เทเรซ่าแห่งโปรตุเกส พระราชธิดาในสมเด็จพระราชาธิบดีมิเกลที่ 1 แห่งโปรตุเกส และเจ้าหญิงอาเดลเลดแห่งโลเวนสไตน์-เวอร์เธ็ม-โรเซนเบิร์ก มีพระธิดา 2 พระองค์ ดังนี้...
อาร์ชดยุกคาร์ล ลุดวิจทรงสิ้นพระชนม์เมื่อวันที่ 19 พฤษภาคม พ.ศ. 2439 ด้วยไข้ไทฟอยด์ สิริพระชันษาได้ 63 ชันษา พระศพถูกฝังไว้ที่วิหารฮับส์บูร์ก กรุงเวียนนา
ยานไมเอน
ยานไมเอน (นอร์เวย์:"Jan Mayen") เป็นเกาะในมหาสมุทรอาร์กติก ระหว่างกรีนแลนด์กับนอร์เวย์ มีความยาว 55 กิโลเมตร เนื้อที่ 373 ตารางกิโลเมตร อยู่ภายใต้การปกครองของประเทศนอร์เวย์
จุดที่สูงที่สุดของยานไมเอนคือภูเขาไฟเบเรนเบร์ก 2277 เมตร ยานไมเอนไม่มีประชากรอยู่อาศัยยกเว้นเจ้าหน้าที่ในศูนย์อุตุนิยมวิทยา
มีการอ้างถึงการค้นพบยานไมเอนในประวัติศาสตร์อยู่หลายครั้ง เช่นการค้นพบโดยชาวอังกฤษ เฮนรี ฮัดสัน ในปี ค.ศ. 1607 และหลายครั้งมีการตั้งชื่อให้กับเกาะนี้ แต่ทั้งหมดล้วนไม่มีหลักฐานยืนยันเพียงพอ จนถึงปี ค.ศ. 1614 จึงมีการตั้งชื่อเกาะนี้ตามนักสำรวจทางทะเลชาวดัตช์ ชื่อว่า ยาน มาย
ทรูคริปต์
ทรูคริปต์ () เป็นซอฟต์แวร์ประเภทโอเพนซอร์ซสำหรับการเข้ารหัสบนดิสก์เสมือนจริง สามารถใช้บนระบบปฏิบัติการวินโดวส์ แมคโอเอส หรือลินุกซ์
ทรูคริปต์เป็นชุดคำสั่งที่ถูกสร้างขึ้นเพื่อใช้ในการเข้ารหัสพื้นที่เก็บข้อมูลแบบ real-time การเข้ารหัสแบบ real-time หมายถึงก่อนที่เราจะ load หรือ save ข้อมูล ข้อมูลเหล่านั้นจะมีการเข้ารหัสหรือถอดรหัสแบบอัตโนมัติ จะทำให้พื้นที่ที่เก็บข้อมูลที่ถูกเข้ารหัสเหล่านั้นจะไม่สามารถถูกอ่าน หรือถูกทำการถอดรหัสได้โดยปราศจากการใช้ password/keyfile (s) หรือกุญแจการถอดรหัสที่ถูกต้องโดยการเข้ารหัสจะครอบคลุมทั้งระบบของแฟ้มข้อมูล เช่น ชื่อไฟล์ ชื่อแฟ้มข้อมูล metadata และอื่น ๆ
ไฟล์ข้อมูลที่อยู่ในตำแหน่งที่มีการติดตั้งทรูคริปต์ จะสามารถทำการคัดลอกข้อมูลได้เหมือนข้อมูลเหล่านั้นมาจากพื้นที่ของดิสก์ธรรมดา ไฟล์ข้อมูลจะทำการถอดรหัสตัวเองอย่างอัตโนมัติ (ในหน่วยความจำหรือแรม) ในขณะที่เริ่มทำการอ่านหรือคัดลอกข้อมูลจากพื้นที่ส่วนที่มีการเข้ารหัส ในทางกลับกันไฟล์ข้อมูลก็สามารถถูกเขียนหรือคัดลอกกลับไปยังพื้นที่ที่มีการเข้ารหัสและไฟล์ข้อมูลเหล่านั้นก็จะถูกทำการเข้ารหัสด้วย แต่การเข้ารหัสหรือถอดรหัสแบบนี้ไม่ได้หมายความว่าไฟล์ข้อมูลที่จะทำการเข้ารหัสจะถูกบรรจุอยู่บนแรมทั้งหมด
ยกตัวอย่างเช่นเรามีไฟล์ .avi ที่เป็นไฟล์วิดีโอที่ถูกบรรจุอยู่ในพื้นที่ที่มีการติดตั้งทรูคริปต์ (ดังนั้นไฟล์วิดีโอนี้จะถูกทำการเข้ารหัสไว้ทั้งหมดแล้ว) ผู้ใช้งานต้องทำการกรอก password/keyfile ที่ถูกต้อง และทำการเปิดพื้นที่ที่ถูกเข้ารหัสนั้นขึ้นมา เมื่อผู้ใช้งานเปิดไฟล์วิดีโอ ระบบปฏิบัติการจะเรียกใช้งานแอปพลิเคชันที่เกี่ยวข้องกันชนิดของไฟล์วิดีโอนั้น ไฟล์วิดีโอจะทำการเรียกข้อมูลเริ่มต้นบางส่วนจากพื้นที่ที่ถูกเข้ารหัสไปยังหน่วยความจำเพื่อเตรียมพร้อมในการเล่น ในขณะที่ข้อมูลบางส่วนถูกเรียก ทรูคริปต์จะทำการถอดรหัสข้อมูลวิดีโอในแรมอย่างอัตโนมัติ ข้อมูลที่ถูกถอดรหัสแล้วจะถูกเก็บไว้ในแรมและถูกใช้งานต่อไป ในขณะที่ข้อมูลบางส่วนกำลังถูกเล่นอยู่นั้น โปรแกรมที่ทำการเล่นข้อมูลเหล่านั้นจะทำการเรียกข้อมูลถัดไปและถูกดำเนินการถอดรหัสเหมือนเดิม กระบวนการในการทำงานนี้เรียกว่า การเข้ารหัสและการถอดรหัสแบบ on-the-fly โดยการเข้ารหัสหรือถอดรหัสของทรูคริปต์นั้นสามารถกระทำการได้ทำทุกชนิดของแฟ้มข้อมูล
ทรูคริปต์จะไม่มีการบันทึกข้อมูลที่ทำการถอดรหัสข้อมูลไว้แล้วบนดิสก์ แต่ทรูคริปต์จะทำแค่เพียงเก็บข้อมูลเหล่านั้นไว้ชั่วคราวบนหน่วยความจำ เมื่อไหร่ที่พื้นที่ที่ถูกเข้ารหัสยังมีการเชื่อมต่ออยู่ ข้อมูลที่ถูกบรรจุอยู่ในพื้นที่เหล่านั้นก็ยังคงถูกเข้ารหัสเหมือนเดิม แต่เมื่อใดที่ทำการรีสตาร์ตหรือปิดเครื่องคอมพิวเตอร์พื้นที่เหล่านั้นจะไม่ถูกทำการเชื่อมต่อและไฟล์ข้อมูลที่ถูกเก็บอยู่ในนั้นจะไม่ทำการเข้าถึงได้ และถึงแม้ว่าเครื่องคอมพิวเตอร์ไม่ได้ถูกปิดอย่างถูกวิธี ข้อมูลที่ถูกเก็บอยู่ก็ไม่สามารถทำการเข้าถึงได้เช่นเดียวกัน การเข้าถึงข้อมูลจะสามารถทำได้ก็ต่อเมื่อมีการเชื่อมต่อกับพื้นที่ที่ถูกเข้ารหัสโดยการใช้ password/keyfile ที่ถูกต้องเท่านั้นPRF (specified in PKCS #5 v2.0) จะใช้สร้าง header key โดยสร้างมาจาก function เหล่านี้ HMAC-SHA-512, HMAC-RIPEMD-160, HMAC-Whirlpool
เมื่อผู้ใช้งานกรอก password เข้ามา salt จะอ่านค่านั้นและส่งต่อไปยัง header key derivation function ที่จะสร้างตัวเลข sequence ออกมาชุดนึงจาก header encryption key และ secondary header key (XTS mode)
วันเลิฟ (เพลงทาทา ยัง)
"วันเลิฟ" คือซิงเกิลแรกจากอัลบั้ม "วันเลิฟ" ของทาทา ยัง เผยแพร่เมื่อวันที่ 14 กุมภาพันธ์ พ.ศ. 2551 ในรูปแบบซิงเกิลวิทยุ ซิงเกิลนี้เป็นซิงเกิลภาษาไทยซิงเกิลแรกหลังจากที่ทาทาออกผลงานเพลงสากลกว่า 4 ปี และไม่มีการออกจำหน่ายซิงเกิลนี้ในรูปธรรมแต่อย่างใด ซิงเกิลนี้ถือเป็นหนึ่งในซิงเกิลที่ประสบความสำเร็จอย่างมาก สามารถเข้าชาร์ตในสัปดาห์แรก ใน SEED 97.5 FM ขึ้นอันดับ 7 , Hot Wave อันดับ 10
มิวสิกวิดีโอเพลง "วันเลิฟ" อำนวยการผลิตโดยราจิต แสงชูโต (เคยร่วมงานกับทาทามาแล้ว ในเพลง เพลง "ซูม" และ "คัมเรนคัมไชน์" จากอัลบั้ม "เทมเพอเรเจอไรซิง") ถ่ายทำที่อ่างเก็บน้ำบางพระ จังหวัดชลบุรี มีแนวความคิดหลักคือเน้นความสดใส และเป็นธรรมชาติ
ซิงเกิลวิทยุหนึ่งเพลง (ไทย)
Fouad Mourtada
Fouad Mourtada เป็นวิศวกรอายุ 26 ปี ชาวโมร็อกโกซึ่งถูกตัดสินโดยศาลกาซาบล็องกาให้ต้องโทษจำคุกสามปี และปรับอีก 1,350 ดอลลาร์สหรัฐ เพื่อชดใช้ความผิดที่ทำการสร้างโพรไฟล์ปลอมของเจ้าชาย Moulay Rachid พระอนุชาของกษัตริย์ใน Facebook
แพทริก สเวซี
แพทริก สเวซี "(Patrick Wayne Swayze)" (18 สิงหาคม ค.ศ. 1952 - 14 กันยายน ค.ศ. 2009) นักเต้น นักแสดง ชาวอเมริกัน อีกทั้งยังเป็นนักร้องและนักแต่งเพลง มีชื่อเสียงจากบทครูสอนนักเต้นในภาพยนตร์เรื่อง "Dirty Dancing" ที่ฉายในปี พ.ศ. 2530 และมีชื่อเสียงสูงสุดจากภาพยนตร์เรื่อง "Ghost" คู่กับ เดมี มัวร์ ที่ฉายในปี พ.ศ. 2533
แพทริก สเวซี เคยได้รับเลือกเป็นผู้ชายที่เซ็กซี่ที่สุดแห่งปี ค.ศ. 1991 จัดอันดับโดยนิตยสารพีเพิล หลังจากภาพยนตร์เรื่อง Ghost ออกฉาย
สเวซีป่วยเป็นโรคมะเร็งที่ตับ และเข้ารับการรักษาที่ศูนย์การแพทย์มหาวิทยาลัยสแตนฟอร์ดตั้งแต่เดือนมกราคม พ.ศ. 2551 รายงานข่าวบางแห่งระบุว่าเขาจะมีชีวิตได้อีกไม่นาน แต่รายงานนี้ได้รับการปฏิเสธจากแพทย์
สเวซีเสียชีวิตเมื่อวันที่ 14 กันยายน ค.ศ. 2009 อายุ 57 ปี
ดาบิด ปิซาร์โร
ดาบิด มาร์เซโล ปิซาร์โร กอร์เตส () นักฟุตบอลอาชีพสังกัดฟิออเรนตินา เกิดเมื่อวันที่ 11 กันยายน ค.ศ. 1979 ที่ประเทศชิลี ปิซาร์โรเริ่มเล่นให้กับทีมชาติชิลีเป็นครั้งแรก เมื่อหน้าร้อน ปี ค.ศ. 2000 ในทัวร์นาเม้นต์โอลิมปิกที่ซิดนีย์ โดยปกติแล้วเขาจะเล่นในตำแหน่งกองกลาง เขามีส่วนร่วมในการช่วยผ่านบอลให้กับผู้เล่นส่วนใหญ่ในสนามจนสามารถพังประตูมาแล้วหลายครั้ง สิ่งที่โดดเด่นของเขา คือ การยิงฟรีคิกได้แม่นยำและหนักหน่วง
เมื่อปี ค.ศ. 1997-1998 เขาเริ่มต้นค้าแข้งในตำแหน่งกองกลางตัวรุกกับสโมสรซานติอาโก วันเดอร์เรอส์ ประเทศชิลี จากนั้น อูดิเนเซ่ หนึ่งในสโมสรกัลโช่ เซเรียอา ได้ดึงตัวเขาเข้ามาร่วมทีม แต่เขาค้าแข้งให้กับอูดิเนเซ่เพียงช่วงเวลาสั้น ๆ ก็ถูกทีม Universidad de Chile หนึ่งในสโมสรในลีคอเมริกาใต้ ยืมตัวไปร่วมทีม ในขณะที่ปิซาร์โรอยู่ที่อูดิเนเซ่นั้น เป็นการร่วมทำงานกันครั้งแรกระหว่างเขาและลูชาโน่ สปัลเล็ตเติ ซึ่งเป็นเทรนเนอร์ของอูดิเนเซ่ในขณะนั้น
ปิซาร์โร เซ็นสัญญามาสวมยูนิฟอร์มของงูใหญ่อินเตอร์มิลานเมื่อวันที่ 14 กรกฎาคม ค.ศ. 2005 มีสัญญาร่วมกันทั้งหมด 4 ปี ด้วยค่าตัวจำนวน 12 ล้านยูโร เขาค่อนข้างจะมีปัญหากับทีม จนถึงขั้นเรียกร้องขอออกจากสโมสรอินเตอร์เลยทีเดียว เพียงแค่ฤดูกาลเดียวระหว่างปิซาร์กับอินเตอร์มิลาน เขาได้สคูเด็ตโต้ (ผลพวงจากคดีกัลโช่โปลี) ซุปเปอร์โคปปา และ โคปปาอิตาเลีย
สิงหาคม ค.ศ. 2006 ปิซาร์โรยอมรับข้อเสนอจากทีมโรมาด้วยค่าตัว 6.5 ล้านยูโร โดยโรมาเป็นเจ้าของร่วมกันกับอินเตอร์มิลาน และเป็นการกลับมาร่วมงานกันอีกครั้ง ระหว่างเขาและลูชาโน่ สปัลเล็ตติ ภายใต้ร่มรังหมาป่า เหลืองแดง หลังจากจบฤดูกาล 2006-2007 โรมาค่อนข้างที่จะประสบความสำเร็จไม่น้อย โดยการสามารถเข้าสู่รอบ 8 ทีมสุดท้ายในเกมใหญ่อย่าง ชปล , จบคัมปิโอนาโต้ ในตำแหน่งรองแชมป์และยัดเยียดความพ่ายแพ้ให้กับอินเตอร์มิลานในถ้วยโคปปาอิตาเลีย ด้วยประตูรวม 7-4 ซึ่งหมายถึงตำแหน่งแชมป์โคปปาฤดูกาล 2006-2007 มิถุนายน 2007 สโมสรโรมาประกาศอย่างเป็นทางการว่า ทางสโมสรได้ซื้อตัวปิซาร์โรมาเป็นกรรมสิทธิ์แต่เพียงผู้เดียว โดยโรมาต้องจ่ายเงินอีกจำนวน 5.75 ล้านยูโรแก่อินเตอร์
มีร์โก วูชินิช
มีร์โก วูชินิซ (Mirko Vučinić) เกิดเมื่อวันที่ 1 ตุลาคม ค.ศ. 1983 เป็นนักฟุตบอลชาวมอนเตเนโกร ของสโมสรอัลญะซีเราะฮ์ ทีมระดับโปรลีก ของประเทศสหรัฐอาหรับเอมิเรตส์ สูง 186 เซนติเมตร ตำแหน่งกองหน้า เขาเริ่มต้นกับทีมฟุตบอลเยาวชนในบ้านเกิด สโมสร Sutjeska Niksic ในปี 1998-1999 และก้าวขึ้นสู่ทีมชุดใหญ่ในปี 1999-2000 เพียงวัยเพียงน้อยนิด เขาฉายแววความเก่งกาจอย่างเหลือเชื่อ เมื่อเขาย้ายมาสู่อิตาลีในปี 2001 กับสโมสร เลชเช่ (เซเรีย บี) ฤดูกาล 2004-2005 กับ เลชเช่ เขาโชว์ฝีเท้าด้วยการ ลงเล่นทั้งหมด 29 เกม ยิงไปทั้งหมด 19 ประตู หลังจากความสำเร็จที่กล่าวมา เขาต้องชะงักเนื่องจากอาการบาดเจ็บ ในซีซั่นต่อมา เขาลงเล่น 31 เกม ยิงไปเพียง 9 ประตู
30 สิงหาคม 2006 เขาเซ็นสัญญายืมตัวเป็นเวลา 1 ปีกับสโมสรโรม่า ด้วยค่าตัว 3.5 ล้านยูโร ฤดูกาลแรกกับโรม่า เขายังไม่โดดเด่นเท่าไรนักเนื่องจากอาการบาดเจ็บหัวเข่า และยังต้องแย่งตำแหน่งตัวจริง
จากฟรานเชสโก้ ต๊อตติอีกด้วย ประตูแรกของเขากับโรม่าเกิดขึ้นในเกมที่โรม่าเก็บชัยชนะเหนือเซียน่าเมื่อวันที่ 28 มกราคม 2007 1-0 เริ่มต้นฤดูกาล 2007-2008 โรม่าซื้อขาดกรรมสิทธิ์ของมิกกี้จากเลชเช่เป็นการถาวรด้วยจำนวนเงิน 7.5 ล้านยูโร และเขาสวมเสื้อหมายเลข 9 ซึ่งเป็นหมายเลขตำนานกองหน้าของหมาป่าหลายต่อหลายคน ซึ่งก่อนหน้านี้ เป็นของเจ้าเครื่องบินน้อย วินเชนโซ่ มอนเตลล่า และเขาเองก็หวังว่า เขาจะทำได้ดีอย่างเช่นที่มอนเตลล่าเคยทำกับโรม่า
หลังจากโชว์ฟอร์มสุดยอดระว่างที่ต๊อตติมีอาการบาดเจ็บนั้น สปัลเล็ตติ ตัดสินใจให้เขาลงเล่นร่วมกับต๊อตติด้วยตำแหน่งปีกซ้าย ในระบบ 4-2-3-1 เนื่องจากฤดูกาลนี้ ต๊อตติต้องพักไปหลายสัปดาห์ และเป็นเขาที่ต้องลงยืนแทนตำแหน่งของต๊อตติ และเขาก็ทำมันได้เป็นอย่างดี ยิงประตูได้เกือบทุกนัด จนได้รับฉายาว่า Mir-Goal
โรดริโก ตาดเด
โรดริโก้ ตาดเด หรือ โรดริโก้ แฟร์รานเต้ ตาดเด เกิดเมื่อวันที่ 6 มีนาคม ค.ศ. 1980 ที่ซานเปาโล ประเทศบราซิล ถือสัญญาอิตาลีและบราซิล เขาเริ่มต้นค้าแข้งที่สโมสร Palmeiras สโมสรบ้านเกิดเมื่อปี 2000-2002 ก่อนจะย้ายมาเล่นที่อิตาลีในเดือนกันยายน 2002 กับสโมสรเซียน่าซึ่งอยู่ในเซเรียบีขณะนั้น และเขากลายเป็นดาวเด่นของเซียน่าทันที เขาเป็นผู้ช่วยให้ทีมจากตอสคานี สามารถขึ้นมาเล่นได้ในเซเรียอาอีกครั้ง
อย่างไรก็ตาม ปลายปี 2003 ตาดเดต้องต่อสู้กับปัญหาชีวิตในหลาย ๆ หลังจากที่เขาเศร้าใจจากการเสียชีวิตด้วยอุบัติเหตุทางรถยนต์ของเลโอนาร์โด้ น้องชายของเขา ซึ่งได้รับอุบัติเหตุพร้อมกันกับเพื่อนร่วมทีมของเขา คือ Andre Luciano da Silva หลังจากอุบัติเหตุครั้งนั้น ตาดเดกลับมาช่วยทีมของเขาให้พ้นวิกฤตตกชั้นได้สำเร็จ
หลังจากหลาย ๆ ฤดูกาลกับเซียน่า เขาก็ได้รับข้อเสนอจากหลาย ๆ สโมสรกอรปกับปัญหาเกี่ยวกับการต่อสัญญากับสโมสรเซียน่าเกิดติดขัดขึ้นมา ตาดเดจึงย้ายสู่ทีมโรม่าฟรี ๆ ด้วยกฎ Bosman ในปี 2005 ในขณะเดียวกัน เขาก็ได้รับความสนใจจากทั้งยูเวนตุส, ลาซิโอ และ อินเตอร์ และสโมสรจากพรีเมียร์ อังกฤษอีกด้วย
กับทีมชาติ ตาดเดมีสองสัญชาตินั่นคือ อิตาลีและบราซิล แต่เขาไม่เคยได้รับการเรียกจากทีมแซมบ้าเลยแม้แต่ครั้งเดียวและถึงแม้ว่า โรแบร์โต้ โดนาโดนี่ อิล ชีที อิตาลีคนปัจจุบัน จะให้ความสนใจในตัวเขาอยากดึงมาสวมยูนิฟอร์มอัซซูรี่ แต่เขากลับบอกว่า เขายังรอบราซิลอยู่
ลิเดีย
ลิเดีย ( ; อัสซีเรีย: "Luddu" ; กรีก: "Λυδία") เป็นอาณาจักรโบราณ ตั้งอยู่ทางทิศตะวันตกของอานาโตเลีย (หรือ เอเชียไมเนอร์) มีเมืองหลวงชื่อ ซาร์ดิส ตั้งอยู่ระหว่างจังหวัดอิชมีร์และจังหวัดมานิสา ในประเทศตุรกีในปัจจุบัน
อาณาจักรลิเดีย เกิดขึ้นในช่วงศตวรรษที่ 12 ก่อนคริสตกาล ภายหลังการล่มสลายของจักรวรรดิฮิตไตต์
มังซีนี
อาเลซังดรู ไฟยอลยี อามังชีนู () หรือที่รู้จักกันในนาม มังซีนี () เป็นนักฟุตบอลชาวบราซิล
ลิเดีย (แก้ความกำกวม)
ลิเดีย อาจหมายถึง
โดบรัก อาร์เตร์
โดบรัก อาร์เตร์ (Dobrak Arter) นักมวยสากลชาวอินโดนีเซีย สถิติการชก 16 ครั้ง ชนะ 7 (น็อค 6) เสมอ 1 แพ้ 8
อาร์เตร์เริ่มชกมวยสากลอาชีพเมื่อ 27 เมษายน พ.ศ. 2539 แพ้คะแนน จเร อ.สุวรรณศิลป์ ที่ มหาสารคาม จากนั้น ขึ้นชิงแชมป์โลกรุ่นจูเนียร์ฟลายเวท WBF แพ้น็อค มงคล จ. เจริญ ยก 10 ที่ปทุมธานี เมื่อ พ.ศ. 2539 เมื่ออาร์เตร์กลับไปอินโดนีเซีย ก็ชกชนะเป็นครั้งแรก เมื่อ พ.ศ. 2540 ชนะน็อค ลิงลม พ.ธวัชชัย ยก 8 และต่อมาได้ชิงแชมป์ PABA รุ่นซูเปอร์ฟลายเวท ที่กรุงเทพฯ เมื่อ พ.ศ. 2541 แต่ไม่สำเร็จ แพ้น็อค ศรพิชัย พิษณุราชันย์ ยก 9 อาร์เตร์ขึ้นชกชนะรวดที่อินโดนีเซียอีกสามครั้ง ก็มาชิงแชมป์เงารุ่นแบนตัมเวท IBF เมื่อ พ.ศ. 2543 แพ้คะแนน ฟ้าสั่ง พ.ธวัชชัย
อาร์เตร์ขึ้นชกชนะอีก สองครั้ง ก่อนจะชกแพ้นักมวยจากฟิลิปปินส์ถึงสามครั้งติดๆกันคือ ลี เอสโคปิโด อเล็กซ์ เอสคาสเนอร์ และโนเอล ซุงกาอิด ในช่วง พ.ศ. 2545 – 2546 หลังจากที่ชกแพ้คะแนน วินวิน รูฟีโน เมื่อ พ.ศ. 2547 แล้ว เขาหยุดชกไปถึง 6 ปี ก่อนจะกลับมาชกอีกครั้ง เมื่อ 21 เมษายน พ.ศ. 2553 ชนะน็อค ฟรานส์ ยารังกา ยก 4 แล้วไม่ได้ขึ้นชกอีก
เซเลสติโน กาบาเยโร
เซเลสติโน กาบาเยโร () เป็นนักมวยสากลชาวปานามา เกิดเมื่อ 21 มิถุนายน พ.ศ. 2519 ที่เมืองโกลอน ประเทศปานามา สถิติการชก 30 ครั้ง ชนะ 28 (น็อก 19) แพ้ 2
ทับ จำเกาะ
ทับ จำเกาะ เป็นนักมวยไทยฝีมือดีจากจังหวัดนครราชสีมา ถูกส่งตัวเข้ามาชกในกรุงเทพฯในยุคสนามมวยสวนกุหลาบเมื่อ พ.ศ. 2464 เพื่อเก็บเงินซื้อปืนให้กองเสือป่า การเดินทางเข้ามาชกมวยของนายทับครั้งนั้นได้สร้างชื่อเสียงเป็นที่กล่าวขวัญในวงการมวยยุคนั้นว่า "หมัดนายจีน ตีนนายทับ"
เมื่อเข้ามาชกมวยในกรุงเทพฯ กรมหลวงชุมพรฯรับอุปการะให้เข้าพักในวังเปรมประชากร นายทับขึ้นชกครั้งแรกกับนักมวยจากจังหวัดมหาสารคาม ซึ่งปรากฏว่านายทับเตะเป็นชุด จนนักมวยจากมหาสารคามลุกไม่ขึ้น ยอมแพ้แค่ยกแรก
จากชัยชนะในครั้งแรก ฝ่ายผู้จัดการแข่งขันได้คัดเลือกนักมวยขึ้นสู้กับนายทับ ครั้งแรก ม.ร.ว. มานพฯ เสนอบังสะเล็บ ศรไขว้ แต่นายทับไม่สู้ ดังนั้นจึงประกบคู่ให้นายทับพบกับประสิทธิ์ บุณยารมณ์ ครูพลศึกษาซึ่งนายทับตอบตกลง
ต่อมาเมื่อนายทับรู้ภายหลังว่าได้คู่กับนายประสิทธิ์ซึ่งเป็นมวยนักเรียนพลศึกษา และมีชื่อในทางชนะนักมวยหัวเมืองด้วยอิทธิพล นายทับถอดใจไม่ยอมซ้อมจนกรมหลวงชุมพรรับสั่งให้หา เมื่อทราบว่านายทับกลัวอิทธิพลจึงปลอบใจให้สู้และเชิญหลวงพ่อศุข วัดมะขามเฒ่ามาประกอบพิธีแต่งตัวให้นายทับเพื่อให้เกิดขวัญกำลังใจ หลังจากนั้นขวัญกำลังใจของนายทับจึงดีขึ้น ซ้อมมวยได้ตามปกติ เมื่อถึงวันชกที่สนามมวยสวนกุหลาบ โดยมีพระยานนทิเสนสุรภักดี แม่กองเสือป่า เป็นคนนำเป่าปี่บรรเลง การแข่งขันปรากฏว่านายทับใช้ชั้นเชิงในจังหวะที่ประสิทธิ์ต่อยพลาด เข้าเตะประสิทธิ์เป็นชุดแบบเดียวกับที่ใช้ในการชกครั้งแรก จนนายประสิทธิ์หมดสติ ถูกจับแพ้ไป
หลังจากการชกในครั้งนั้น มีผู้เสนอนักมวยที่จะเป็นคู่ชกรายต่อไปของนายทับหลายคน เช่น สุวรรณ นิวาสะวัต อินทร์ ศักดิ์เดช แต่ในระหว่างที่รอคู่ชกอยู่ นายทับมีความจำเป็นต้องกลับภูมิลำเนา กรมหลวงชุมพรทรงอนุญาตให้กลับได้ นายทับยังคงชกมวยตามหัวเมืองต่อมา แต่ไม่ได้เข้ามาชกมวยในกรุงเทพฯอีกเลย อย่างไรก็ตาม ชื่อเสียงของนายทับ ยังเป็นที่จดจำของชาวกรุงเทพฯ เมื่อครั้งที่ อภิเดช ศิษย์หิรัญโด่งดัง ยังมีผู้ตั้งฉายาให้เขาว่าทับ จำเกาะคนใหม่ แม้ว่าเวลาจะห่างกันถึง 40 ปีก็ตาม
ริคาร์โด บาราฮาส
ริคาร์โด บาราฮาส (Ricardo Barajas) หรือ ริคาร์โด มาริโอ บาราฮาส นักมวยสากลชาวเม็กซิโก เกิดเมื่อ 30 เมษายน พ.ศ. 2522 ที่เมืองโอโกตลัน ประเทศเม็กซิโก สถิติการชก 30 ครั้ง ชนะ 24 (น็อค 23) เสมอ 1 แพ้ 5
โรเบิร์ต โอยัน
โรเบิร์ต โอยัน (Robert Oyan) หรือ โรเบอร์โต โอยัน โอลิเวรอส นักมวยสากลชาวฟิลิปปินส์ เกิดเมื่อ 25 มิถุนายน พ.ศ. 2525 สถิติการชก 54 ครั้ง ชนะ 18 (น็อค 6) เสมอ 4 แพ้ 32
เฟคด้า ธอร์
เฟคด้า ธอร์ แห่งดาวแกมม่า () ตัวละครจากเรื่องเซนต์เซย่า เป็นหนึ่งในก็อดวอริเออร์ทั้ง 7
มีรูปร่างใหญ่โตที่สุดในบรรดาเหล่าก็อดวอริเออร์ สวมก็อดโร้บรูปงูยักษ์ ยอร์มุนกันด์ มีท่าไม้ตายคือ "มยอลเนียร์แฮมเมอร์"(มิทริวแฮมเมอร์) และ "ไททานิคเฮอร์คิวลิส"(ไททานิควัลคีรี่ย์) ในอดีต ธอร์เคยเป็นนายพรานที่มีจิตใจดี โดยมักจะนำสัตว์ที่ล่าได้มาแบ่งปันให้พวกชาวบ้าน จนวันหนึ่งเขาได้เข้าไปล่าสัตว์ในเขตหวงห้าม ทำให้ถูกพวกทหารในแอสการ์ดควบคุมตัว แต่ฮิลด้าก็ได้เข้ามาช่วยเขาไว้ ทำให้เขารู้สึกได้ถึงความอ่อนโยนของฮิลด้า ภายหลังจึงได้เข้ารับใช้และสาบานตนว่าจะจงรักภักดีต่อฮิลด้าตลอดไป หลังจากที่แอสการ์ดเปิดศึกกับแซงก์ทัวรี่ แม้ว่าธอร์จะรู้สึกได้ว่ามีอะไรบางอย่างในตัวฮิลด้าได้เปลี่ยนแปลงไป แต่เขาก็ยังคงทำตามคำสั่งของเธอด้วยความภักดี และสุดท้ายก็ต้องจบชีวิตลงด้วยน้ำมือของเซย์ย่า (พากย์เสียงโดย ยูซากุ ยาระ)
ธอร์ จัดได้ว่าเป็นนักรบร่างยักษ์ ที่มีความคล่องตัวสูงมากเลยทีเดียว ซึ่งดูแล้วแตกต่างกับนักรบร่างใหญ่คนอื่นๆ ในเรื่องที่เคลื่อนไหวช้า เรียกว่าปิดจุดอ่อนของตนเองได้เป็นอย่างดีทีเดียว เดิมที ธอร์ เป็นนายพรานใหญ่ใจดีคนนึง ซึ่งเขามักนำสัตว์ที่ล่าได้ แจกจ่ายให้กับชาวบ้านอยู่เสมอ ครั้งหนึ่ง เคยถูกทหารของฮิลด้าจับได้ และฮิลด้าเป็นคนที่ช่วยชีวิตไว้ ทำให้ ธอร์ รัก และนับถือฮิลด้าเป็นอย่างมาก จึงสาบานตนว่าจะรับใช้ฮิลด้า ตราบจนชีวิตจะสูญสิ้นไป
ธอร์ ปรากฏตัวต่อหน้าพวกเซย่า ในการต่อสู้เซย่าเกือบจะพ่ายแพ้ ต้องระเบิดคอสโมขั้นสูงและได้คอสโมอาเธน่าช่วยเสริม เซย่าจึงใช้หมัดดาวหางเพียงหมัดเดียวก็สามารถเอาชนะธอร์ได้
โพรงมะเดื่อ
โพรงมะเดื่อ นอกจากเป็นชื่อของตำบลหนึ่ง ของอำเภอเมืองนครปฐมแล้ว ยังเป็นนิยายชื่อดัง ของ ประมวล ดาระดาษ นักเขียนแนวคุณภาพผู้โด่งดัง ในผลงานของนิยายเรื่องนี้
นิยายโพรงมะเดื่อ เสนอภาพชีวิตชนบทของเมืองไทย ในยุคเกษตรกรรมดั้งเดิม ที่ใช้แรงงานคนและสัตว์ ลุมาถึงยุคไซเบอร์ ที่การเปลี่ยนแปลงนั้นเป็นนิรันดร์
โพรงมะเดื่อจริงเป็นนิยายที่สะท้อนภาพสังคมไทยได้เด่นชัดและไม่ตกสมัยในคุณค่าของวรรณกรรม
โพรงมะเดื่อ นิยาย สำนักพิมพ์ คนตะวันตก.ตีพิมพ์ครั้งแรก 2546
หุบพงไพร
หุบพงไพร เป็นนิยาย เรื่องที่สอง ประมวล ดาระดาษ
ว่าด้วยความดำมืดและลึกลับแห่ง หุบพงไพร ที่มีนัยยะของการเมือง สังคม การปกครอง ในสมัยหลังสงครามโลกครั้งที่ 2 ของชนพื้นถิ่นที่มีสภาพรองรับการปกครองของอำนาจส่วนกลาง
หุบพงไพร นำเสนอภาพเหล้านั้นผ่าน ความรัก ความหวัง ของปุถุชน รากหญ้าของแผ่นดินที่ประวัติศาสตร์อาจหลงลืมไป.
หุบพงไพร แพรวสำนักพิมพ์ จัดพิมพ์ ปี 2549
นิล ปักษี
นิล ปักษี เป็นนักมวยเก่าซึ่งได้ต่อสู้อย่างโชกโชนมาแล้วในปักษ์ใต้ เป็นนักมวยฝีมือดีหาตัวจับยาก ตระกูลปักษี นับได้ว่าเป็นตระกูลมวยในบ้านพุมเรียง พ่อของนายนิลชื่อนายเพชรก็เป็นนักมวยไชยาชื่อดัง ได้เคยชกมวยกับนักมวยแขกตรังกานู และแขกปัตตานี ฯลฯ ครั้งฉลองตราเจ้าเมืองไชยา
นิลกำพร้าพ่อแต่ยังเด็ก นายนิลได้ฝึกหัดท่าร่ายรำมาบ้างเล็กน้อย แต่เมื่อนายนิลเติบโตเป็นหนุ่มขึ้นภายใต้การอุปการะของแม่และปู่ ได้ฝึกมวยเพิ่มเติมจากครูนิน (บังเอิญชื่อพ้องกันแต่ครูนินสะกดด้วย น.)ซึ่งเคยเป็นครูมวยพ่อของนายเพชรอีกทีหนึ่ง เมื่อเป็นหนุ่มเต็มตัวได้เริ่มชกมวยครั้งแรกที่ศาลาเก้าห้อง (ศาลาพักคนเดินทาง ที่บิดาผู้เขียนสร้างให้เป็น สาธารณสมบัติ) ตำบลพุมเรียง ครั้งนั้นเป็นงานลากพระประจำปี นายนิลได้คู่ชกกับนายแพน บ้านปากท่อ ซึ่งเคยเข้ามาชกกับนักมวยนครราชสีมาถึงในกรุงเทพฯ รูปร่างนักมวยทั้งสองฝ่าย คือนายนิลและนายแพนพอฟัดพอเหวี่ยงกัน และเป็นการชกครั้งแรกด้วยกันทั้งคู่ การต่อสู้เป็นไปอย่างที่เรียกว่าถึงพริกถึงขิงเป็นที่สบอารมณ์คนดูอย่างยิ่ง ผลสุดท้ายปรากฏว่าเสมอกัน แต่เพื่อนฝูงต่างต้องประคองกันกลับบ้าน เพราะต่างนัยน์ตาปิดมองไม่ใคร่เห็นทางเดิน
นิล ปักษี ฝีมือทัดเทียมกับนายปล่อง จำนงทอง ซึ่งต่อมาได้รับพระมหากรุณาคุณโปรดเกล้าจากสมเด็จพระปิยะมหาราช รัชกาลที่ 5 ให้เป็นหมื่นมวยมีชื่อ เพราะได้เป็นผู้พิชิตมวยฝีมือดีลูกศิษย์พระเหมสมาหาร จ้าเมืองโคราชหรือปรมาจารย์ใหญ่ ซึ่งได้ทำให้เมืองโคราชได้ชื่อว่า “เมืองมวย” ทางฝ่ายเหนือ แต่เจ้าเมืองไชยาไม่ได้นำนายนิล ปักษี เข้ากรุงเทพฯพร้อมกับนายปล่อง จำนงทอง ด้วยเหตุที่ขาหนึ่งของนายนิลลีบเล็ก บิดาของผู้เขียนเกรงจะถูกตำหนิว่าคนร่างกายสมประกอบทั้งเมืองไชยาไม่มีแล้วหรือ จึงได้นำนักมวยพิการมาชกหน้าพระที่นั่ง เหตุนี้ทำให้นายนิล ปักษี น้อยเนื้อต่ำใจ และพยายามเข้ากรุงเทพฯ เพื่อชกมวยหน้าพระพักตร์พระเจ้าแผ่นดินโดยพละตนเอง แต่ทว่าเงิน 5 บาท ค่าโดยสาร เรือเมล์ไปกลับรวมค่าอาหาร 2 วัน 2 คืนไม่ได้ จึงพลาดโอกาสที่จะเป็นหมื่นเยี่ยงเพื่อนนักมวยที่มีฝีมือทัดเทียมกัน
ในบันทึกของสมเด็จพระพุทธาจารย์ (โสม ฉนฺโน) อดีตเจ้าอาวาสวัดสุทัศน์เทพวราราม กล่าวถึงนายนิล ปักษีว่า นายนิลครูมวยชาวไชยา ปะแป้งหน้านวลขาว นั่งขัดสมาธิบนครก (ตำข้าว) แล้วให้ลูกศิษย์เข้าชกพร้อมกันสามคน โดยครูนิลสามารถปิดป้องไม่ให้หมัดลูกศิษย์โดนหน้า และไม่เสียหลักตกจากครก (จากหนังสือแจกในงานพระราชทานเพลิงศพของสมเด็จองค์นั้น) นายนิล ปักษี เป็นครูมวยฝ่ายไทยพุทธ สมัยเดียวกันกับนายเผือก เป็นครูมวยฝ่ายไทยอิสลาม
ลูกชายของนายนิล ปักษีชื่อ นายเนียม ปักษี ได้เข้ามาชกมวยในกรุงเทพฯ ในสมัยสวนสนุกเป็นสนามสัมปทาน 10 ปี ของพระยาคทาธรบดี นายเนียมได้มาพักอยู่ที่บ้านไชยาและขึ้นชกที่สนามสวนสนุก 2-3 ครั้ง เป็นที่พออกพอใจของผู้ที่ได้ชมฝีมือของมวยไชยาขนานแท้และดั้งเดิม แต่นายเนียม มีโรคประจำตัวอันเกิดจากไข้มาลาเรีย (ปักษ์ใต้เรียกว่าไข้ป้าง) ถึงขนาดม้ามย้อย เวลาต่อยรู้สึกเหนื่อยและหอบเร็วผิดปกติ จึงต้องรีบกลับไชยา ทั้งๆที่ฝีมือเขายังฝังใจแฟนมวยทั่วไปของสนามมวยสวนสนุกแห่งนั้น นายนิลมีบุตรธิดาจากสองภรรยา รวม 6 คน
บุญส่ง เทพพิมล
นายบุญส่ง เทพพิมล เป็นหัวหน้าคณะมวย ณ ศรีวิชัย ซึ่งสืบสายเลือดมาจากเต็ง เทพพิมล และเป็นหลานของนุช เทพพิมล นักมวยชื่อดังของไชยา รวมทั้งเป็นหลานของตาเริก อดีตนายกองมวยบ้านวียง นักชกผู้นี้เคยต่อกรกับไอ้ยางตัน ทองใบ ยนตรกิจมาแล้ว
บุญส่งเป็นบุตรแม่เอียด เทพพิมล ที่บ้านเวียง ตำบลตลาด เคยฝึกมวยตั้งแต่อายุประมาณ 16-17 ปี เคยชกมาไม่น้อยกว่า 90 ครั้ง โดยตระเวนชกตั้งแต่ชุมพรตลอดภาคใต้เขาเคยพิชิตไอ้ลิงดำ นบ ชมศรีเมฆ  เป็นประวัติการณ์เพียงในยกแรก และหมัดแรก ท่ามกลางความตกตลึงพรึงเพริดของบรรดาผู้ไม่เคยคาดคิด นายนบ หรือลิงดำโซเซลุกขึ้นได้ ขณะที่ผู้ตัดสินนับยังไม่ถึงแปด นบลุกขึ้นมามิใช่เพื่อต่อสู้กับนายบุญส่ง เขาลุกขึ้นมายืนด้วยขาสั่นเทา หมัดห้อยข้างลำตัว ตาลอย แสยะปากเห็นฟันขาว เพื่อรับหมัดเหวี่ยงควายเข้าปุ่มแอก แล้วล้มตึงคว่ำหน้าไม่ไหวติงอีกเลย นายนบ ชมศรีเมฆ อ้ายลิงดำจอมทรหด ซึ่งมวยไทย และมวยเทศสมัยเป็นสวนสนุก ไม่เคยมีใครทำให้เขาหมอบได้เลย ต้องหมอบด้วยฝีมือนายแผลด หรือบุญส่ง เทพพิมล เมื่อกลับเข้ากรุงเทพฯ นายนบ ชมศรีเมฆ ต้องผละจากอาชีพการชกมวย เพราะเสียคนด้วยโรคเมาหมัดและอายุสั้น
นอกจากนั้น นายบุญส่ง เทพพิมล ยังเคยชนะแก้ว เลือดเมืองกาญจน์, ปฐม บุญยเกียรติ เคยเสมอกับ อุดม สุขเลิศ และผลัดแพ้ผลัดชนะกับ อารีย์ แม่นดี แห่งเมืองสงขลา ถึง 6 ครั้ง ปัจจุบันอายุ 66 ปี ตั้งบ้านเรือนอยู่บ้านเลขที่ 43 หมู่ที่ 4 ต.ตลาด มีชีวิตอยู่อย่างสงบและสุขสบาย
แอริออธ เฟนริล
แอลิออธ เฟนริล แห่งดาวเอ็ปซิลอน () ตัวละครจากเรื่องเซนต์เซย่า เป็นหนึ่งในก็อดวอริเออร์ทั้ง 7
ก็อดวอริเออร์ที่สามารถโจมตีได้อย่างรวดเร็วดุจหมาป่า สวมก็อดโร้บรูปหมาป่ายักษ์ เฟนเรียร์ มีท่าไม้ตายคือ "วูล์ฟ ครูเอลตี้ คลอว์" และ "หมัดหมาป่านอร์เธิร์น" ในอดีตเฟนริลเคยถูกเลี้ยงดูมาอย่างสุขสบายในตระกูลที่สูงส่ง แต่วันหนึ่ง พ่อแม่ของเขาได้ถูกหมีเข้าทำร้าย แม้เฟนริลจะร้องอ้อนวอนขอความช่วยเหลืออย่างไรก็ไม่มีใครยอมเข้าไปช่วย นอกจากเหล่าหมาป่า แต่ในที่สุดพ่อแม่ของเขาก็ถึงแก่ความตาย หลังจากนั้นเฟนริลที่เหลือเพียงตัวคนเดียวในซากคฤหาสน์เดิมซึ่งเคยอาศัยอยู่ ก็ได้รับการเลี้ยงดูจากเหล่าหมาป่าเสมือนเป็นครอบครัวเดียวกัน ทำให้เขากลายเป็นคนที่รักและเชื่อใจหมาป่าอย่างที่สุด ในขณะเดียวกันก็หมดความเชื่อถือในตัวมนุษย์ลงอย่างสิ้นเชิง และจากการที่ถูกเลี้ยงดูมาโดยหมาป่า ทำให้เฟนริลสามารถควบคุมและออกคำสั่งแก่ฝูงหมาป่าได้ เขาจะเข้าโจมตีศัตรูด้วยกรงเล็บที่แหลมคม พร้อมๆ กับฝูงหมาป่า แต่ก็ได้เสียชีวิตไปในการต่อสู้กับชิริว (พากย์เสียงโดย โทชิฮิโกะ เซกิ)
เฟนริล หมาป่าแห่งขั้วโลกเหนือ เขาเป็นผู้ที่สามารถบังคับควบคุมหมาป่าได้ดังใจนึก สามารถโจมตีได้รวดเร็ว และใช้กงเล็บที่แหลมคมฟาดฟันศัตรู เฟนริล ได้รับการเลี้ยงดู จากเหล่าหมาป่า เสมือนเป็นครอบครัวเดียวกัน โดยอาศัยอยู่ที่ซากคฤหาสน์เดิมของเขา ทั้งนี้เนื่องจาก พ่อแม่ของเขาถูกหมีฆ่าตาย แต่กลับไม่มีมนุษย์คนไหนช่วยเหลือเลยแม้แต่คนเดียว ทำให้เฟนริล หมดความเชื่อมั่นในตัวมนุษย์ และใช้ชีวิต เยี่ยงหมาป่ามาโดยตลอด
"คิง" หมาป่าเพื่อนรักของเฟนริล ซึ่งได้รับบาดแผลที่หน้าผากจากการต่อสู้กับหมี เพื่อช่วยเฟนริลในครั้งนั้น
เฟนริลได้เข้าต่อสู่กับชิริว และพ้ายแพ้ให้กับชิริว
อุยกาย
อุยกาย (ตามสำเนียงฮกเกี้ยน) หรือ หวงก้าย (ตามสำเนียงจีนกลาง) (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลแห่งง่อก๊ก ชื่อรอง กงฟู่ () รับใช้ตระกูลซุนถึง 3 สมัย ตั้งแต่สมัยของซุนเกี๋ยนแต่ครั้งศึกโจรโพกผ้าเหลือง ซุนเซ็กในสมัยศึกปราบตั๋งโต๊ะและศึกปราบลิโป้ และซุนกวนในศึกเซ็กเพ็ก จนได้ชื่อว่า ""แม่ทัพสามแผ่นดิน""
อุยกาย เป็นชาวเมืองอิเหลง มณฑลเกงจิ๋ว (ปัจจุบัน คือ เขตเสี่ยวติง เมืองยี่ชาง มณฑลหูเป่ย์) พื้นเพเป็นคนยากจน กำพร้าพ่อแม่มาแต่ยังเด็ก แต่เป็นคนที่มีความมุ่งมั่นเด็ดเดี่ยวกล้าหาญ ตั้งปณิธานไว้ว่าจะเอาดีให้ได้ เมื่อเสร็จจากงานผ่าฟืนก็ขยันหมั่นเพียรศึกษาหาความรู้ จนกระทั่งได้บรรจุเป็นขุนนาง
เมื่อซุนเกี๋ยนเริ่มยกทัพจับศึก อุยกายสละตำแหน่งขุนนาง ติดตามซุนเกี๋ยนปราบโจรป่าและปราบตั๋งโต๊ะ เมื่อซุนเกี๋ยนตาย ก็ตามซุนเซ็กและซุนกวน รบไปทั่วสารทิศ ด้วยรูปลักษณ์น่าเกรงขาม กล้าตัดสินใจ ในดินแดนง่อก๊ก มีชาวซานเย่ว์เป็นหนามยอกอกก่อกวน อุยกายถูกวางตัวให้เป็นผู้จัดการปราบ ด้วยความเด็ดขาด จึงสามารถสยบชาวซานเย่ว์ได้เป็นที่เรียบร้อย
ตามวรรณกรรม ในศึกเซ็กเพ็ก โจโฉยกทัพกว่าร้อยหมื่นมาบุกกังตั๋ง เมื่อขงเบ้งเดินทางมาถึงกังตั๋ง ขณะถูกที่ปรึกษาที่นำโดยเตียวเจียวรุมถามด้วยคำถามที่ต้องการเยาะเย้ยมากมาย อุยกายปรากฏตัวขึ้นมาขวางพร้อมกล่าวว่า ขงเบ้งเป็นยอดอัจฉริยะแห่งยุค ไม่ต้องตอบคำถามคนโง่งมเหล่านี้ จะพาขงเบ้งไปหาซุนกวนโดยตรง อุยกายเห็นจิวยี่มีความหนักใจในการศึกครั้งนี้ จึงอาสาตนให้จิวยี่โบยตีกลางที่ประชุมทัพจนสาหัสหนัก ขงเบ้งเป็นผู้เดียวที่ล่วงรู้ทันแผนการนี้ ถึงกับเอ่ยปากว่า ""กังตั๋งมียอดขุนพลเช่นนี้ มีหรือทัพโจโฉจะไม่แตก"" ซึ่งก็เป็นดังคำของขงเบ้งในศึกเซ็กเพ็กโจโฉพ่ายแพ้อย่างย่อยยับ
ส่วนในประวัติศาสตร์จริง อุยกายเป็นผู้วางแผนให้จิวยี่ใช้อุบายยอมสวามิภักดิ์ และเมื่อแล่นเรือของตนเข้าหากองเรือของโจโฉแล้ว กว่าฝ่ายโจโฉจะรู้ว่าแท้จริงแล้วเป็นเรือที่บรรทุกไปด้วยน้ำมันและวัตถุระเบิดก็สายไปแล้ว นำมาสู่ความพ่ายแพ้อย่างยับเยินของโจโฉในครั้งนี้ การบันทึกในประวัติศาสตร์ได้ยกความกล้าหาญและวีรกรรมครั้งนี้ของอุยกายไว้มาก
เจ้าหญิงมารีอา อันนาแห่งซาวอย
เจ้าหญิงมารีอา อันนาแห่งซาวอย หรือ มารีอา อันนา คาโรลีนา ปีอา () ทรงเป็นจักรพรรดินีมเหสีแห่งออสเตรีย และสมเด็จพระราชินีแห่งฮังการี ตั้งแต่ทรงอภิเษกสมรสกีบสมเด็จพระจักรพรรดิเฟอร์ดินานด์ที่ 1 แห่งออสเตรีย
เจ้าหญิงมารีอา อันนา ทรงประสูติเมื่อวันที่ 19 กันยายน พ.ศ. 2346 ณ พระราชวังโคลอนนา กรุงโรม ราชอาณาจักรซาร์ดิเนีย (ปัจจุบันเป็นส่วนหนึ่งของประเทศอิตาลี) พระองค์เป็นพระราชธิดาในสมเด็จพระราชาธิบดีวิคเตอร์ เอ็มมานูเอลที่ 1 แห่งซาร์ดิเนีย และอาร์คดัชเชสมาเรีย เทเรซ่าแห่งออสเตรีย-เอสต์ พระองค์มีพระขนิษฐาฝาแฝด 1 พระองค์คือ เจ้าหญิงมาเรีย เทเรซาแห่งออสเตรีย-เอสเต โดยเจ้าหญิงทั้ง 2 พระองค์ได้ทรงเข้าพิธีรับศีลล้างบาปโดยสมเด็จพระสันตะปาปาพิอุสที่ 7 พระบิดาทูนหัว และพระมารดาทูนหัวของทั้ง 2 พระองค์คือ อาร์คดยุคเฟอร์ดินานด์แห่งออสเตรีย-เอสต์ และเจ้าหญิงมาเรีย เบียทริซ ริคคิอาร์ด้าแห่งเอสต์
เมื่อวันที่ 27 กุมภาพันธ์ พ.ศ. 2374 พระองค์ทรงอภิเษกสมรสกับ สมเด็จพระจักรพรรดิเฟอร์ดินานด์ที่ 1 แห่งออสเตรีย ณ วิหารคาร์ดินัล อาร์คบิชอปแห่งโอลมืตซ์ กรุงเวียนนา โดยทั้ง 2 พระองค์ทรงไม่มีพระราชโอรส หรือพระราชธิดาเลย
หลังจากอภิเษกสมรสแล้ว พระองค์ก็ทรงได้รับการสถาปนาเป็น "สมเด็จพระจักรพรรดินีแห่งออสเตรีย" และ "สมเด็จพระราชินีแห่งฮังการีและโบฮีเมีย"
จนเมื่อวันที่ 2 ธันวาคม พ.ศ. 2391 สมเด็จพระจักรพรรดิ พระสวามีทรงสละราชสมบัติให้กับพระนัดดาของพระองค์ อาร์คดยุคฟรานซ์ โจเซฟ พระโอรสในอาร์คดยุคฟรานซ์ คาร์ล พระอนุชาของพระองค์ โดยหลังจากสละราชสมบัติแล้ว ทั้ง 2 พระองค์ก็ทรงประทับที่พระราชฐานส่วนพระองค์ในปราสาทปราก กรุงปราก ตั้งแต่บัดนั้นเป็นต้นมา จนกระทั่งสิ้นพระชนม์
สมเด็จพระจักรพรรดินีมารีอา อันนา ทรงสิ้นพระชนม์เมื่อวันที่ 4 พฤษภาคม พ.ศ. 2427 สิริพระชนมพรรษาได้ 81 พรรษา พระศพของพระองค์นำมาฝังไว้ที่ วิหารฮับส์บูร์ก กรุงเวียนนา โดยฝังเคียงข้างพระสวามี
เตียวคับ
เตียวคับ ยอดขุนพลแห่งวุยก๊ก ก่อนหน้าจะมาอยู่กับโจโฉ เคยเป็นทหารเอกของอ้วนเสี้ยว แต่ว่าขุนนางของอ้วนเสี้ยวแย่งความดีความชอบกัน จึงทำให้เตียวคับหนีไปสวามิภักดิ์ต่อโจโฉ ทำสงครามมีความดีความชอบมากมาย ตอนที่โจโฉเรืองอำนาจ เตียวคับเคยรบกับเตียวหุยแม้ทัพของเตียวคับจะพ่ายแพ้ แต่ในการสู้ตัวต่อตัวกับเตียวหุยกลับสูสี สมัยพระเจ้าโจยอย ตอนขงเบ้งยกทัพบุกกีสาน เตียวคับหลงกลขงเบ้งโดนล้อมแต่ก็สามารถตีฝ่าม้าต้าย กับ อุยเอี๋ยน หนีกลับค่ายไปได้ แม้เตียวคับจะมีฝีมือกล้าแข็งแต่ก็ต้องมาตายด้วยกลของขงเบ้งโดนเกาทัณฑ์รุมยิงในช่องเขาเสียชีวิตกลางสนามรบ
ในข้อเท็จจริงทางประวัติศาสตร์ บุคคลที่ยึดด่านเกเต๋งที่ม้าเจ็กคุมอยู่นั้น จนทำให้ขงเบ้งต้องแก้สถานการณ์ด้วยการขึ้นไปดีดพิณบนกำแพงเมือง มิใช่สุมาอี้ หากแต่เป็นเตียวคับ
สคริน
สคริน (Scrin) จากเกมคอมมานด์ & คองเคอร์ เป็นฝ่ายการรุกรานโลก ถูกเปิดเผยเมื่อการระเบิดครั้งใหญ่ของ น็อด ที่ต้องการปลุกระบบการรุกรานเพื่อรับการโจมตีในการทำลายดวงดาว โดยมีระบบการทำงานด้วยเครื่องมือ อชีวะวิทยาศาสตร์อันเป็นเอกลักษณ์ของชาวต่างดาว Fictional extraterrestrials
ระบบเทคโนโลยีใหม่ มีหลายแบบตามลำดับการใช้งานเช่น ฝูงผึ้งมรณะ ปีศาจทำลาล้าง ยานแม่ ภูตสะกด ทั้งหมดเป็นแบบเกาะอชีวะ และเกาะชีวะ
โดยความแตกต่างคือ ยานที่มีการใช้ ชีวะเป็นนักรบทำลายล้างระดับล่าง โดยอาจจะใช้ แร่ไทบีเรียมในการโจมตีสูงมาก
และเกาะอชีวะ คือ อาวุตที่ไม่ต้องการพลังงานมากนักสามารถอัพเกรดและซ่อมได้ง่าย
ในโหมดบทยุทธการของสครินได้เปิดเผยว่า สครินเป็นฝ่ายที่อยู่เบื้องหลังการตกของไทบีเรี่ยมด้วยการหว่านไทบีเรี่ยมไว้บนโลก และรอการเก็บเกี่ยว จากการระเบิดครั้งใหญ่ ทำให้สครินเข้าใจว่ามากพอที่จะเก็บเกี่ยว และเริ่มการรุกรานเพื่อเบี่ยงเบนความสนใจจากการสร้างประตูมิติเชื่อมต่อดวงดาว19แห่งทั่วโลก จากนั้นผู้เล่นจะได้รับภารกิจให้สืบหาข้อมูลต่างๆของเคน แต่ต่อมาGDIได้ขัดขวางการก่อสร้างจุดก่อกำเนิดทั้งหมด หลังจากรู้ว่ากำลังจะล้มเหลว เอไอจะมอบภารกิจสุดท้ายให้ผู้เล่นหนีออกจากดาวโลก ด้วยจุดก่อกำเนิด19 ที่สร้างเสร็จเพียงแห่งเดียว
จิม (โมบิลสูท)
จิม หรือ จีเอ็ม หรือ จิหมุ ( ; ) เป็นโมบิลสูทโครงสร้างเบารุ่นผลิตจำนวนมาก (ตัวประกอบ) มีบทบาทในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้ม และต่อมาได้รับการพัฒนาให้มีรูปแบบต่างๆ มากมาย ในภาคต่อๆ มามักมีโมบิลสูทที่มีลักษณะคล้ายกับจิมอยู่ด้วย และแนวคิดของจิมที่เป็นหุ่นยนต์รุ่นผลิตจำนวนมากซึ่งลดสมรรถนะลงมาจากรุ่นต้นแบบก็แพร่หลายในอนิเมะและวิดีโอเกมแนวหุ่นยนต์นอกจากกันดั้มซีรีส์ ชื่อจิมเป็นการออกเสียงของ GM ซึ่งย่อมาจาก Gundam type Mass-production model จิมรุ่นดั้งเดิมได้รับการออกแบบโดยคุนิโอะ โอคาวาระ
จิมเป็นโมบิลสูทซึ่งเป็นกำลังหลักของสหพันธ์โลกในช่วงสงครามหนึ่งปี โดยพัฒนามาจากข้อมูลของโปรเจกต์V และใช้รูปแบบของ RX-78-2 กันดั้มเป็นพื้นฐาน แต่ลดสมรรถนะลงมาเพื่อให้ค่าใช้จ่ายในการผลิตถูกลงจนสามารถผลิตจำนวนมากได้
ลักษณะของจิมที่ต่างไปจากกันดั้มประกอบด้วย
เมื่อเทียบกับโมบิลสูทของซีอ้อนในขณะนั้นแล้ว จิมยังมีข้อได้เปรียบที่สามารถใช้งานได้ทั้งในอวกาศ และบนโลกโดยไม่ต้องปรับแต่ง จิมยังเป็นโมบิลสูทพื้นฐานซึ่งสหพันธ์โลกใช้พัฒนารุ่นต่างๆ ออกมาเป็นจำนวนมาก โดยรุ่นสุดท้าย RGM-86R จิมทรี เป็นกำลังหลักของสหพันธ์โลก จนกระทั่งถูกปลดประจำการ และทดแทนด้วย RGM-89 เจกัน
จิมยังเป็นโมบิลสูทตัวเอกในวิดีโอเกม "คิโดเซนชิกันดั้มไกเด็น โคโลนีโนะโอะชิตะชิเดะ..." (機動戦士ガンダム外伝 コロニーの落ちた地で…) สำหรับเครื่องดรีมแคสต์ รูปแบบของจิมยังได้รับการดัดแปลงเป็นแด็กเกอร์ซีรีส์ในกันดั้มภาค Cosmic Era